RM600 STR உதவித் தொகை ; Mykad பயன்படுத்தி அறுநூறுக்கும் மேற்பட்ட விற்பனை மையங்களில் அத்தியாவசிய பொருட்களை வாங்கிக் கொள்ளலாம்

புத்ராஜெயா, ஜூலை 17 – சாரா (Sara) எனப்படும் சும்பங்கான் ஆசாஸ் ரஹ்மா உதவித் தொகையை பெற்றவர்கள், அடையாள அட்டையை பயன்படுத்தி, நாடு முழுவதுமுள்ள, 600-ருக்கும் அதிகமான பேரங்காடிகள், மளிகைக் கடைகள் மற்றும் சில்லறை விற்பனை நிலையங்களில் தங்களுக்கு தேவையான அத்தியாவசியப் பொருட்களை வாங்கத் தொடங்கலாம்.

குறிப்பாக, கோலாலம்பூர் உட்பட திரங்கானு, கிளந்தான், கெடா, பினாங்கு, சிலாங்கூர், கோலாலம்பூர், நெகிரி செம்பிலான் ஆகிய எட்டு மாநிலங்களை சேர்ந்தவர்கள் இன்று தொடங்கி அந்த உதவித் தொகையைப் பெற்றுக் கொள்ளலாம்.

ஜொகூர், மலாக்கா, பேராக், பஹாங், பெர்லீஸ் ஆகிய மாநிலங்களை சேர்ந்தவர்களுக்கு இம்மாதம் 31-ஆம் தேதியும், சபா, சரவாக், லபுவானை சேர்ந்தவர்கள் அடுத்த மாதம் ஏழாம் தேதியும் அந்த உதவித் தொகையை பெற்றுக் கொள்ளலாம்.

வசதி குறைந்தவர்களுக்காக அறிமுகப்படுத்தப்பட்டிருக்கும் அந்த ரொக்கப் பணம் இல்லா உதவித் திட்டத்தின் கீழ், மைடின் பேரங்காடிகள், 99Speedmart, Giant, Lotus, Econsave பேரங்காடிகள் உட்பட ரஹ்மா திட்டத்தின் கீழ் பதிவுப் பெற்ற இதர விற்பனை மையங்களும் மக்கள் தங்களுக்கு தேவையான அத்தியாவசியப் பொருட்களை வாங்கிக் கொள்ளலாம் என நிதி துணையமைச்சர் டத்தோ ஸ்ரீ அஹ்மாட் மஸ்லான் தெரிவித்தார்.

பொருட்களை வாங்கும் போது ஒருவர் தனது மை கார்ட் அடையாள அட்டையை காட்டினாலே போதுமானது.

அதே சமயம், ஒரே இடத்தில் அனைத்து பணத்தையும் அவர்கள் செலவிடவும் தேவையில்லை என அஹ்மட் மஸ்லான் தெளிவுப்படுத்தினார்.

மை கார்ட்டில் எவ்வளவு பாக்கி பணம் உள்ளது என்பதை துல்லியமாக அடையாளம் காண முடியும்.

மேல் விவரங்களுக்கு, bantuantunai.hasil.gov.my. அகப்பக்கத்தை பொதுமக்கள் வலம் வரலாம்.

 Tags
accessible using MyKad

at over 600 outlets

Nationwide

RM600 Sara aid


பப்புவா நியுகினியில்  வலுவான  நிலநடுக்கம்

போர்ட் மோர்ஸ்பி , ஏப் 3 – பப்புவா நியுகினியில் ரெக்டர் கருவியில் 7.0 அளவில் பதிவான வலுவான நிலநடுக்கம் உலுக்கியுள்ளது. எனினும் அந்த நிலநடுக்கத்தில் சுனாமி அபாயம் எதுவும் இல்லையென அறிவிக்கப்பட்டது. உள்ளூர் நேரப்படி இன்று அதிகாலை மணி 3.04 அளவில் அந்த நிலநடுக்கம் உலுக்கியது. பூமியிலிருந்து 62 கிலோமீட்டர் ஆழத்தில் அந்த நிலநடுக்கம் ஏற்பட்டதாக அமெரிக்க புவியியலாளர்கள் தெரிவித்தனர். ஒதுக்குப் புறமான பகுதியில் ஏற்பட்ட அந்த நிலநடுக்கம் தொடர்பாக எந்தவொரு தகவலும் இன்னும் கிடைக்கவில்லை.

 Tags
Earthquake

in Papua

New Guinea


15 வயது வளர்ப்பு மகளை 3 வருடங்களாக கற்பழித்து வந்த ஆடவன் கைது

அம்பாங், செப் 8 – 15 வயது வளர்ப்பு மகளை 3 வருடங்களாக கற்பழித்து வந்த 30 வயது ஆடவனை போலிசார் கைது செய்துள்ளனர். 2020ல் அப்பெண் 13 வயதாக இருந்தபோது அவ்வாடவன் இக்குற்றத்தை புரியத்தொடங்கியதாக அம்பாங் ஜெயா OCPD Asst Comm Mohd Azam Ismail தெரிவித்தார்.

அந்த ஆடவன் நேற்று வியாழக்கிழமை இரவு 10.30 மணியளவில் கைது செய்யப்பட்டான்.

இந்நிலையில், இக்குற்றத்தை மறுத்துள்ள அவ்வாடவன், தான் அப்பிள்ளையிடம் மிகவும் கண்டிப்பாக நடந்துக் கொள்வதால், இம்மாதிரி பொய் சொல்வதாக கூறியுள்ளான்.

அக்குழந்தையை பரிசோதித்த மருத்துவர்கள், மர்ம உறுப்பில் காயங்கள் இருப்பதை கண்டறிந்துள்ளனர். கைதான ஆடவன் செப்டம்பர் 14ஆம் திகதி வரையில் மேல் விசாரணைக்கு தடுத்து வைக்கப்பட்டுள்ளான்.

 Tags
Man arrested for allegedly molesting

raping 15 year old stepdaughter


அரசாங்க  உதவிக்கு  கட்சி  சின்னத்தை  பயன்படுத்த முடியாது  -அன்வார் தகவல்

கோலாலம்பூர், ஆக 25 – அரசாங்க உதவிக்கு அரசியல் கட்சியின் சின்னங்களை பயன்படுத்த முடியாது என பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். இதற்கு முன் பெரிக்காத்தான் நேசனல் அரசாங்கத்தில் இருந்தபோது இந்த நடைமுறை பயன்படுத்தப்பட்டு வந்ததாகவும் நடப்பு ஒற்றுமை அரசாங்கத்திலும் இதுபோன்ற ஒன்றிரண்டு சம்பவங்கள் நடந்துள்ளதாக அவர் கூறினார். மக்களுக்கு அரசாங்கத்தின் உதவிகளை விநியோகிப்பதில் பிரச்சனை இருக்கிறது. அரசாங்க உதவி வழங்கப்படும்போது கட்சயின் சின்னங்கள் பயன்படுத்த முடியாது என அன்வார் தெரிவித்தார்.

ஈப்போவில் பல்வேறு பள்ளிகளுக்கு உதவி நிதிக்கான பெரிய அடையாள காசோலை வழங்கப்பட்டபோது அதில் DAP யின் சின்னம் இருந்தது குறித்து ஊராட்சி மன்றத்தின் மேம்பாட்டு அமைச்சர் Nga Kor Ming விளக்கம் அளிக்க வேண்டும் என அம்னோ இளைஞர் தலைவர் டாக்டர் Akmal Saleh கேட்டுக்கொண்டிருந்தார். அந்த அடையாள காசோலையில் பக்காத்தான் ஹராப்பான் சின்னமும் இருந்தது. அந்த உதவிக்கான நிதி அரசாங்கத்திடமிருந்து கிடைத்ததா ? அல்லது கட்சியிடமிருந்து கிடைத்ததா ? என்பது குறித்து Nga விளக்கம் அளிக்க வேண்டும் என Akmal Saleh கேட்டுக்கொண்டிருந்தார்.

 Tags
Party logoas cannot be used on gov aid

says PM


பேரரசரைச் சந்தித்தது அமைச்சரவை மாற்றம் குறித்த பேச்சுக்கு அல்ல – அன்வார்

கோலாலம்பூர், செப் 29 – அமைச்சரவையில் சாத்தியமான மாற்றம் குறித்து இன்று அறிவிப்பு வெளிவரும் என ஆருடங்கள் வெளியாகியிருந்த நிலையில், இன்று பேரரசரைச் சந்தித்த பிரதமர் அன்வார் அமைச்சரவை மாற்றம் குறித்து தாங்கள் பேசவில்லை என கூறியுள்ளார்.

பேரரசருடனான இன்றைய சந்திப்பு அமைச்சரவைக்கு முந்தைய ஒரு கூட்டம் என செய்தியாளர்களிடம் அன்வார் தெரிவித்தார்.

இதற்கு முன்னதாக, இன்று காலை 10.45 மணியளவில் இஸ்தானா நெகாராவிற்கு சென்று பேரரசரைச் சந்தித்த பிரதமர் 11.45 மணியளவில் அங்கிருந்து வெளியேறினார்.

இருப்பினும் அமைச்சரவையில் குறைந்த பட்சம் சில அமைச்சுக்களுக்கான மாற்றத்தை பிரதமர் ஏற்படுத்துவார் என அரசியல் வட்டாரத்தில் இன்னும் பரபரப்பாக பேசப்பட்டு வருகிறது. ஒரு கால் இன்று அமைச்சரவை மாற்றம் குறித்து இன்று அறிவிப்பு வராவிட்டால் அடுத்த வாரம் வெளிவரும் என கூறப்படுகிறது.

 Tags
after audience with King

Anwar leaves Istana


வெள்ளத்தில் மூழ்கிய 400 கார்கள் – தீவு போல் காட்சியளித்த கார் விற்பனைக்கூடம்

இந்தியா ஜூலை 26 – இந்தியாவின் உத்தரப் பிரதேசம் மாநிலத்தில் ஏற்பட்ட வெள்ளம் காரணமாக நூற்றுக்கணக்கான கார்கள் நீரில் மூழ்கி அப்பகுதியே தீவு போல் காட்சி அளிக்கிறது.

நொய்டா மாவட்டத்தில் பெய்த கனமழையால் ஹிண்டன் ஆற்றில் வெள்ளம் கரைபுரண்டு ஓடுகிறது.

இதனால் எக்கோடெக் என்ற புறநகர் பகுதியில் கார் விற்பனை கூடத்தின் வளாகத்தில் நிறுத்தி வைக்கப்பட்டிருந்த 400 புத்தம் புதிய கார்கள் வெள்ளத்தில் மூழ்கின.

இதன் வீடியோ மற்றும் புகைப்படங்ஙகள் தற்போது வைரலாகி வருகின்றன.

கார்கள் வெள்ளத்தில் மூழ்கியதால் சம்பந்தப்பட்ட நிறுவனத்திற்கு பல கோடி பணம் இழப்பு ஏற்பட்டதாக கூறப்படுகிறது.

 Tags
as Hindon river overflows in Noida

Cars submerged in deep waters

Watch:


RTM-மில் பெரிக்காதான் நேஷனல் மந்திரி பெசார்களின் செய்திகள் இருட்டடிப்பா ?  மறுக்கிறார் பாக்பி

கோலாலம்பூர், ஜன 30- பெரிகாத்தான் நேஷனல் கட்சியை சேர்ந்த மூன்று மந்திரி பெசார்கள் தொடர்பான நேர்மறையான செய்திகளை இருட்டடிப்பு செய்யுமாறு, RTM-மிற்கு தாம் உத்தரவிட்டதாக கூறப்படுவதை, தொடர்பு இலக்கவியல் அமைச்சர் பாக்மி பட்சேல் மறுத்தார்.

அவ்விவகாரம் தொடர்பான செய்தி ஒன்று கடந்த சனிக்கிழமை வைரலானதையும் அவர் சுட்டிக் காட்டினார்.

அந்த அவதூறு செய்தியை பரப்பிய தரப்புக்கு எதிராக கட்டாயம் நடவடிக்கை எடுக்கப்படுமென அமைச்சர் தமது ட்விட்டர் பதிவு வாயிலாக எச்சரித்தார்.

பாக்மிக்கு எதிராக கெடா மந்திரி புசார் முஹமட் சனுசி முன்வைத்த விமர்சனத்துக்கு எதிராக அந்த உத்தரவு பிறப்பிக்கப்பட்டதாக, அந்த செய்தியில் குறிப்பிடப்பட்டுள்ளது.

 Tags
All lies

Fahmi says

of claim that he ordered

Perikatan MBs

RTM news blackout on


ஹிஜ்ரா ஏற்பாட்டில் கிள்ளானில்  தீபாவளிச் சந்தை 100 தொழில் முனைவோருக்கு வர்த்தக வாய்ப்பு

கோலக் கிள்ளான், அக் 5- யாயாசான் ஹிஜ்ரா அறவாரியம் அடுத்த மாதம் தீபாவளிச் சந்தையை நடத்தவுள்ளது. இந்த வர்த்தகச் சந்தையில் 100 இந்திய தொழில்முனைவோருக்கு வர்த்தக வாய்ப்பு வழங்கப்படும் என்று தொழில் முனைவோர் மேம்பாட்டுத் துறைக்கான சிலாங்கூர் ஆட்சிக்குழு உறுப்பினர் நஜ்வான் ஹலிமி கூறியுள்ளார்.

கிள்ளான், செட்டி பாடாங்கில் நடைபெறும் இந்த தீபாவளிச் சந்தையில் பெருநாளுக்குத் தேவையான பொருள்களை விற்பனை செய்வதற்குரிய வாய்ப்பு இந்திய வணிகர்களுக்கு வழங்கப்படவுள்ளது.

வியாபார லைசென்ஸ் மற்றும் கடைகளை (தற்காலிக கூடாரங்கள்) ஏற்பாடு செய்யும் பொறுப்பினை சித்தம் எனப்படும் சிலாங்கூர் இந்திய தொழில் ஆர்வலர் மையம் ஏற்றுக் கொள்ளவிருக்கிறது.

இந்த கடைகளுக்கான விண்ணப்பங்கள் இன்னும் இரு வாரங்களில் வரவேற்கப்படும் என்று சித்தம் ஏற்பாட்டில் நடைபெற்ற 2023ஆம் ஆண்டிற்கான சூப்பர் டிக்டாக் வியூகப் பயிற்சித் திட்டத்தை முடித்து வைத்தப் பின்னர் செய்தியாளர்களிடம் அவர் தெரிவித்தார்.

இந்த இரண்டு நாள் பயிற்சியில் கிள்ளான் வட்டாரத்தைச் சேர்ந்த 40 இந்திய தொழில் முனைவோர் கலந்து கொண்டனர். இந்த பயிற்சியின் நிறைவு விழாவில் ஹிஜ்ரா அறவாரியத்தின் இடைக்கால தலைமைச் செயல்முறை அதிகாரி நோர்மைஸா யாஹ்யாவும் கலந்து கொண்டார்


பாதுகாவலர்  கோபிநாதன்  கொலை  சரவணனுக்கு  தூக்குத் தண்டனை

ஈப்போ, ஜன 27 – எட்டு ஆண்டுகளுக்கு முன் பாதுகாலவர் கோபிநாதன் என்பவரை கொலை செய்த குற்றத்திற்காக பழைய உலோகப் பொருள் சேகரிப்பாளரான சரவணனுக்கு ஈப்போ உயர் நீதிமன்றம் தூக்குத் தண்டனையை விதித்தது. எட்டு ஆண்டுகளுக்கு முன் 44 வயதுடைய கே.கோபிநாதன் என்பவரை கொலை செய்ததாக சரவணன் மீது குற்றஞ்சாட்டப்பட்டது. கடந்த 2015ஆம் ஆண்டு ஜூலை 5 ஆம் தேதி நண்பகல் 12 மணிக்கும் ஒரு மணிக்குமிடையே Chemor , Medan Klebang Restu 2இல் நஸ்மிர் உணவகத்திற்கு பின்னால் கோபிநாதனை கொலை செய்ததாக திருத்தப்பட்ட குற்றச்சாட்டு கொண்டு வரப்பட்டது.

அரசு தரப்பில் டி.பி,பி நுருல் வஹிடா ஆஜரான வேளையில் குற்றஞ்சாட்டப்பட்ட சரவணன் சார்பில் வழக்கறிஞர் டி.பி .விஜேந்திரன் ஆஜரானார். விசாரணை அதிகாரியாக டி.எஸ்.பி நிர்மலா தாட்சினா மூர்த்தி செயல்பட்டார். அரசு தரப்பு கொண்டுவந்த குற்றச்சாட்டில் எதிர்தரப்பு சந்தேகத்தை எழுப்பத் தவறிவிட்டால் சரவணன் மீதான குற்றச்சாட்டில் அடிப்படை முகாந்திரம் இருப்பதால் அவருக்கு தூக்கு தண்டனை விதிப்பதாக நீதிபதி டத்தோ Anselm charles தீர்ப்பளித்தார்.

 Tags
Guardian Gopinathan

murder case


ம.இ.காவின் மத்திய செயலவையிலிருந்து செனட்டர் டத்தோ சிவராஜ் நீக்கமா?

கோலாலம்பூர், ஜூன் 13 – ம.இ.காவின் மத்திய செயலவையிலிருந்து செனட்டர் டத்தோ சிவராஜ் சந்திரன் நீக்கப்பட்டுள்ளதாக தகவல்கள் வெளியாகியுள்ளன.

அண்மையில் டத்தோ சிவராஜ் செனட்டராக நியமிக்கபட்டதோடு மித்ரா சிறப்பு நடவடிக்கை குழுவிலும் உறுப்பினராக சேர்க்கப்பட்டார் என்பது குறிப்பிடத்தக்கது.

“மத்திய செயலவை உறுப்பினராக இருந்தபோது நீங்கள் ஆற்றிய சேவைக்கு நன்றி” என குறிப்பிடப்பட்டு கட்சியின் தேசியத் தலைவர் டான் ஶ்ரீ விக்னேஸ்வரன் கையொப்பத்துடன் ஜூன் 10 தேதியிடப்பட்ட கடிதம் ஒன்று டத்தோ சிவராஜ்ஜிற்கு அனுப்பப்பட்டதாக அவரின் ஊடக உதவியாளர் ஒருவர் வணக்கம் மலேசியாவிடம் உறுதிபடுத்தியுள்ளார்.

ஆனால், இது குறித்து கட்சி தலைமைத்துவத்திடமிருந்து எந்தவொரு அதிகாரப்பூர்வ அறிவிப்பும் இன்னும் வெளியிடப்படவில்லை.

கடந்த கட்சித் தேர்தலில் சிவராஜ் உதவித் தலைவர் பதவிக்குப் போட்டியிட்டு தோல்வியுற்ற பின்னர் கட்சியின் தேசியத் தலைவரால் மத்திய செயலவைக்கு நியமிக்கப்பட்டார் என்பது குறிப்பிடத்தக்கது.

 Tags
Central Working

committee

removed from MIC’ s

Senator Datuk Sivaraj


நீர் வெளியேறும் குழாய் பகுதியில் சிக்கிக் கொண்டு 3 மணி நேரம் தவித்த பூனைக் குட்டியை தீயைணைப்பு   வீரர்கள்  மீட்டனர்

கோலாலம்பூர், செப் 21 – சலவை இயந்திரத்திலிருந்து நீர் குழாய் வெளியேறும் துவாரப் பகுதியில் சுமார் மூன்று மணி நேரம் சிக்கிக்கொண்டு தவித்த பூனைக்குட்டியை தீயணைப்பு மீட்புக் குழுவினர் மீட்டனர். செராஸ், Alam Damai யிலுள்ள ஒரு வீட்டில் நீர்வெளியேறும் துவாரத்தில் வெள்ளை துவாரத்தில் வெள்ளை நிறத்திலான பூனைக் குட்டி சிக்கிக் கொண்டது. அதிலிருந்து வெளியேற முயன்றும் அது முடியாமால் பரிதாபமாக கத்திக் கொண்டு இருந்தது. தகவல் அறிந்து சம்பவம் நிகழ்ந்த இடத்திற்கு விரைந்த தீயணைப்பு மற்றும் மீட்பு குழுவினர் நீர் குழாய் வெளியேறும் பகுதியிலிருந்த சிமெண்ட்டை உடைத்து அந்த வாயிலாத ஜீவனை மீட்டு காப்பாற்றினர்.

காலை மணி 11.21 அளவில் பூனையை காப்பாற்றுவதற்கு உதவிக்கு வரும்படி தாங்கள் அழைப்பை பெற்றதாக கோலாலம்பூர் தீயணைப்பு மற்றும் மீட்பு நடவடிக்கை மையத்தின் துணை சூப்பிரடண்ட் Logeswaran Lavan தெரிவித்தார். இதனைத் தொடர்ந்து ஆறுபேர் கொண்ட மீட்பு குழுவினர் அவ்வீட்டிற்கு அனுப்பிவைக்கப்பட்டனர். 10 நிமிடங்ளுக்கு பின் அந்த பூனைக்குட்டியை தீயணைப்பு படை வீரர்கள் மீட்டனர். இது தொடர்பான காணொளி வைரலானதைத் தொடர்ந்து நெட்டிசன்களில் பலர் தீயணைப்பு படை வீரர்களுக்கு தங்களது நன்றியையும் பாராட்டுக்களையும் தெரிவித்துக் கொண்டனர்.

 Tags
nyaris lemas terperangkap

Si bulus

tiga jam


கோவிட் தொற்று காலத்தில் சளைக்காமல் பணியாற்றிய டாக்டர் நோர் ஹிசாமிற்கு பிரேசிலின் உயரிய விருது

கோலாலம்பூர் , செப் 25 – பொதுச் சுகாதாரத்தில் குறிப்பாக கோவிட் தொற்று காலத்தில் அயராமல் பாடுபட்ட சுகாதாரத்துறையின் முன்னாள் இயக்குநர் டான்ஸ்ரீ டாக்டர் நூர் ஹிஷாம் அப்துல்லாஹ் ஆற்றிய பங்களிப்புகளுக்காகவும், சிறந்த பணிக்காகவும் அவருக்கு பிரேசிலின் உயரிய விருது வழங்கி கௌரவிக்கப்பட்டது. ‘Order of Rio Branco’ என்ற உயரிய விருதை டாக்டர் நூர் ஹிஷாம் மிற்கு வழங்குவதில் பெருமைப்படுவதாக மலேசியாவுக்கான பிரேசில் தூதர் அரி நார்டன் டே முரத் குய்ன்டெல்லா தெரிவித்தார்.

1918 ஆம் ஆண்டு ஸ்பானிஷ் காய்ச்சலுக்குப் பிறகு மனுக்குலத்தை தாக்கிய மிகக் கடுமையான தொற்றாக கோவிட் விளங்கியது. அந்த வேளையில் சுகாதார அமைச்சின் தலைமை இயக்குனராக பணியாற்றிய நூர் ஹிஷாம் மட்டுமின்றி அவரது பணியாளர்களும் சிறந்த முறையில் பணியாற்றியதை அரி நார்டன் நினைவு கூர்ந்தார்.

மலேசியாவில் உள்ள வெளிநாட்டவர்கள் உட்பட அனைவரையும் கோவிட் தொற்றின்போது பாதுகாப்பை உணர வைப்பதில் சுகாதார அமைச்சின் பணியாளர்கள் அர்ப்பணிப்பு உணர்வுடன் செயல்பட்டது பாராட்டப்பட வேண்டிய ஒன்று என அரி நார்டன் கூறினார்.

 Tags
during pandemic

for tireless work

Former Health DG

honoured by Brazil


தஞ்சோங் ரம்புதான் அருகே சாலையோரத்தில் தகராறு; ஈடுபட்டவர்களை அடையாளம் கண்டுள்ளது போலிஸ்

ஈப்போ, ஜூலை 30 – ஈப்போ தஞ்சோங் ரம்புதானின் சாலை ஓரத்தில் தகராற்றில் ஈடுபட்ட கும்பலை போலிஸ் அடையாளம் கண்டுள்ளது.

அவர்கள் அடையாளம் காணப்பட்டிருந்தாலும், தகராற்றில் ஈடுபட்ட ஆடவர்கள் போலிஸ் நிலையத்தில் சரணடைய அறிவுறுத்தப்படுவதாகவும், இதுவரை அவர்கள் யாரும் இன்னும் கைது செய்யப்படவில்லை எனவும், ஈப்போ மாவட்ட போலிஸ் தலைவர் OCPD ACP Yahaya Hasan தெரிவித்துள்ளார்.

வியாழக்கிழமை மாலை 5.30 மணியளவில நிகழ்ந்ததாக நம்பப்படும் அச்சம்பவம் குறித்த 16 விநாடி காணொளி நேற்று சனிக்கிழமை முதல் சமூக வலைத்தளங்களில் வைரலாகி வருகிறது.

அதில் சம்பந்தப்பட்டவர்கள் கையில் ரோத்தானுடன் தகராற்றில் ஈடுபட்டிருந்த நிலையில், இதுகுறித்து போலிஸ் விசாரணை நடத்தி வருகின்றது.

 Tags
in Tanjung Rambutan

Police identify suspects

roadside fight


ஆயிரம் ஆண்டுகள் பழமையானது என கூறப்படும் ‘ஏலியன்’ எச்சங்கள் ;  விவாதத்தைத் தூண்டியுள்ளன

மெக்சிகோ சிட்டி, செப்டம்பர் 15 – மெக்சிகோவில், “ஏலியன் எச்சங்கள்” கண்டுபிடிக்கப்பட்டுள்ளதாக கூறப்படுவது, அனைத்துலக சமூகத்தின் கண்டனத்தைப் பெற்றுள்ளதோடு, விவாதத்தையும் தூண்டியுள்ளது.

ஏலியன் வேற்றுகிரகவாசிகளின் உடல்கள் என கூறப்படும் இரு எச்சங்கள், இம்மாதம் 12-ஆம் தேதி, மெக்சிகோ நாடாளுமன்றத்தில் காட்சிக்கு வைக்கப்பட்டன.

அந்த இரு உடல்களின் கைகளிலும், தலா மூன்று விரல்கள் மட்டுமே காணப்படுவதோடு, அவற்றின் தலை நீண்ட கூம்பு வடிவில் இருக்கின்றன.

பல ஆண்டுகளாக, ஏலியன்கள் தொடர்பான ஆராய்ச்சி நடவடிக்கைகளில் ஈடுபட்டு வரும், மெக்சிகோவின் மூத்த பத்திரிக்கையாளரும் UFO ஆர்வலருமான ஜெய்ம் மவுசன் (Jaime Maussan) என்பவர், அவை ஏலியன்களின் உடல்கள் எனவும், பூமியிலுள்ள உயிரினங்களுக்கும் அவற்றுக்கும் தொடர்பில்லை எனவும், அவை 2017-ஆம் ஆண்டு பெருவில் கண்டுபிடிக்கப்பட்டவை எனவும் கூறியிருந்தார்.

ஜெய்ம் இதுபோன்ற சர்ச்சைகளை உருவாக்குவது ஒன்றும் புதிதல்ல. கடந்த காலங்களிலும் அவர் இதுபோன்ற சர்ச்சைகுரிய கூற்றுகளை வெளியிட்டுள்ளார்.

எனினும், இம்முறை, அவரது கூற்று அனைத்துலக கவனத்தை ஈர்த்துள்ளதோடு, கணிசமான அளவு அவமதிப்பையும் மெக்சிகோவிற்கு பெற்று தந்துள்ளது.

இந்நிலையில், பெருவில் கண்டுபிடிக்கப்பட்டதாக ஜெய்ம் கூறியுள்ள அந்த எச்சங்கள், எப்படி யாருக்கும் தெரியாமல் பெருவை விட்டு வெளியேற்றப்பட்டது என, அந்நாட்டின் கலாச்சார அமைச்சர் கேள்வி எழுப்பியுள்ளார்.

அதே போல, அவை உண்மையில் ஏலியனின் எச்சங்கள் என்றால், அனைத்துலக விஞ்ஞானிகளிடம் அதனை வழங்குகள். அது உண்மை தானா? என ஆராய்ச்சி செய்து பார்ப்போம் என பிரின்ஸ்டன் பல்கலைக்கழகத்தின் ஆய்வாளர் ஒருவர் ஜெய்முக்கு சவால் விடுத்துள்ளார்.

 Tags
'Alien bodies'

panned as 'stunt'\

presented in Mexican Congress


லாட்டரி மோசடி  திட்டத்தில்  பெண்மணி  ரி.ம 70,000 இழந்தார்

பொந்தியான், ஏப் 22 அஞ்சல் நிலையத்தில் கட்டணங்களை செலுத்தச் சென்ற பெண்மணி ஒருவர் போலி லாட்டரி மோசடி திட்டத்தில் தமது வாழ்நாள் முழுவதும் சேமித்து வைத்திருந்த 70,000 ரிங்கிட்டை இழந்தோதார். இந்னேசிய ஆடவர் ஒருவர் தமக்கு லாட்டரியில் 10 லட்சம் ரிங்கிட் கிடைத்திருப்பதால் அடையாளக் கார்டு இல்லையென்பதால் அப்பணத்தை மீட்க முடியவில்லை என்பதோடு அந்தப் பணத்தை மீட்பதாக இருந்தால் பேங்க் நெகாராவுக்கு 80,000 ரிங்கிட் செலுத்த வேண்டியுள்ளதாக கூறியுள்ளார். அதோடு லாட்டரியில் விழுந்த பணம் கிடைத்தவுடன் 50,000 ரிங்கிட் தொகையை வழங்குவதாகவும் அப்பெண்ணுக்கு உறுதியளித்துள்ளார். இதனை நம்பிய அப்பெண் தமது வங்கிக் கணக்கின் விவரங்களை அந்த ஆடவனுக்கு தெரிவித்தால் அதிலிருந்த சேமிப்பு பணம் அனைத்தையும் அவர் இழந்தார்.

 Tags
duped

in lottery

scam

senior citizen


மக்காவ் மோசடி கும்பலிடம் 19 லட்சம் ரிங்கிட்டை பெண் இழந்தார் ஆடவர் கைது

பினாங்கு, அக் 3 – மக்காவ் கும்பலைச் சேர்ந்த மோசடி கும்பலிடம் 19 லட்சம் ரிங்கிட் இழந்தது தொடர்பாக பெண் ஒருவர் புகார் செய்ததைத் தொடர்ந்து மற்றவர்களுக்கு தனது வங்கிக் கணக்கை பயன்படுத்துவதற்கு அனுமதித்த சந்தேகப் பேர்வழியை போலீசார் கைது செய்தனர். 31 வயதுடைய அந்த ஆடவன் பினாங்கு தென் மேற்கு மாவட்டத்தை சேர்ந்த போலீஸ் அதிகாரிகளால் கைது செய்யப்பட்டான். அந்த நபர் சுகாதார அமைச்சின் ஊழியராகவும் பின்னர் போலீஸ் அதிகாரியாக நடித்து 67 வயது பெண்மணி ஒருவர் கோவிட் 19 குறித்து பொய்யான அறிக்கையை வெளியிட்டதாக அவரை ஏமாற்றியுள்ளான்.

அந்த பெண் தாம் கைது செய்யப்படுவதை தவிர்ப்பதற்கு மோசடி கும்பலின் உத்தரவுகளை ஏற்று தமக்கு வழங்கப்பட்ட வங்கிக் கணக்கில் தமது வங்கிக் கணக்கிலிருந்து 19 லட்சம் ரிங்கிட்டை 24 முறை பட்டுவாடா செய்திருக்கிறார்.

இதனிடையே செயல்படாத கடன் நிறுவனத்றிகு தமது வங்கிக் கணக்கை பயன்படுத்துவதற்கு அனுமதியளித்த மற்றொரு 19 வயதுடைய பெண் ஒருவரும் கைது செய்யப்பட்டார். 21 வயதுடைய குமாஸ்தாவான பாதிக்கப்பட்ட பெண் 16 முறை அந்த வங்கிக் கணக்கிற்கு 14,840 ரிங்கிட்டை பட்டுவாடா செய்தாகவும் தெரியவந்துள்ளது.

 Tags
macau scam

Mule nabbed after

woman duped of RM1.9 mil in


சுங்கை பட்டாணியில் மேற்கொண்ட சோதனையில் 19,000 லிட்டர் டீசல் பறிமுதல்

அலோர் ஸ்டார் , ஜூலை 14 – அலோர் ஸ்டார், சுங்கை பட்டாணியில் உள்ள ஒரு பொருள் கிடங்கில் மாலை 5 மணியளவில் உள்நாட்டு வாணிகம் மட்டும் வாழ்க்கை செலவின அமைச்சு மேற்கொண்ட சோதனை நடவடிக்கையில் சுமார் 19,000 லிட்டர் டீசல் எண்ணெய் பறிமுதல் செய்யப்பட்டது.

பறிமுதல் செய்யப்பட்ட 19,000 டீசல் எண்ணெய்யின் மொத்த மதிப்பு 65,842.75 ரிங்கிட்டாகும் என கெடா மாநிலத்தின் உள்நாட்டு வாணிக மட்டும் வாழ்க்கை செலவின அமைச்சின் அதிகாரி , அஃபெண்டி ரஜினி காந்த் (Affendi Rajini Kanth ) தெரிவித்தார்.

இது போன்ற கட்டுப்படுத்தப்பட்ட பொருட்களை தவறாகப் பயன்படுத்தும் நடவடிக்கையில் ஈடுபடுவர்களிடம் ஒரு போதும் சமரசம் செய்யப்படாது மற்றும் சம்பந்தப்பட்டவரின் மீது சட்ட நடவடிக்கை எடுக்கப்படுமென அவ்வமைச்சு தெரிவித்துள்ளது.

மேலும் அரசாங்கத்தால் கட்டுப்படுத்தப்பட்ட டீசல் போன்ற பொருட்களை தவறாக பயன்படுத்தும் தரப்பினரை எதிர்த்து போராடுவதில் அமைச்சு தீவிரமாக உள்ளது.

 Tags
KPDN Kedah rampas

lebih 19 000 liter diesel


500 நாட்கள் குகையில் வாழ்ந்த பெண் ; வெளியுலக தொடர்பு இன்றி சாதனை

ஸ்பெயின், மாட்ரிடில், வெளியுலக தொடர்பு அறவே இன்றி, 500 நாட்களாக தனித்து குகையில் வாழ்ந்து பெண் ஒருவர் சாதனை படைத்துள்ளார்.

உலக மக்கள் கோவிட்-19 பெருந் தொற்றால் பாதிக்கப்பட்டிருந்த சமயத்தில், 2021-ஆம் ஆண்டு, நவம்பர் மாதம் 21-ஆம் தேதி, கிரானாடாவிலுள்ள (Granada) குகையில், அப்போது 48 வயதான அப்பெண் நுழைந்ததாக கூறப்படுகிறது.

அதனை தொடர்ந்து, கடந்த ஒன்றை ஆண்டுகளாக, அறிவியலாளர்கள் குழு ஒன்று அவரது நடவடிக்கைகளை அணுக்கமாக கண்காணித்து வந்த போதும், அப்பெண்ணை ஒருமுறை கூட தொடர்புக் கொள்ளவில்லை.

சுமார் 70 மீட்டர் ஆழம் கொண்ட குகையில், உடற்பயிற்சி செய்வது, படம் வரைவது, பின்னல் வேலைகளில் ஈடுபடுவது என அப்பெண் நேரத்தை கழித்ததாக கூறப்படுகிறது.

குகையில் இருந்த காலத்தில் அப்பெண் சுமார் 60 புத்தகங்களை வாசித்த வேளை ; ஆயிரம் லிட்டர் நீரை பருகியதாக அறிவியலாளர்கள் கூறியுள்ளனர்.

கடந்த ஒன்றரை ஆண்டு காலமாக தமக்கு தாமே பேசிக் கொண்டு வாழ்ந்ததாக கூறும் அப்பெண், வெளியுலக தொடர்பி இல்லாததால், தம்மை சுற்றி என்ன நிகழ்ந்தது என்பது அறவே தெரியாமல், 2021-ஆம் ஆண்டிலேயே தாம் தங்கிவிட்டதை போல உணர்வதாக கூறியுள்ளார்.

 Tags
500 days

in caves for

Women live


மோக்கா  புயலினால்  வங்காளதேசம்- மியன்மார்  கடலோரப்  பகுதிகளில்  பெருத்த சேதம்

டாக்கா , மே 15 – Mocha புயல் வீசியதால் வங்காளதேசம் மற்றும் மியன்மார் கடலோரப் பகுதிகளில் கடுமையான சேதம் ஏற்பட்டுள்ளது. வங்க கடலில் உருவான மோக்கா புயல் வாங்காளதேசம் மற்றும் மியான்மார் இடையே கரையை கடந்தபோது மணிக்கு 200 கிலோமீட்டர் வேகத்தில் புயல் வீசியது. இதனால் தொடர்சியாக மழை பெய்ததால் கரையோரப் பகுதிகளில் உள்ள தாழ்வான இடங்களில் ஏற்பட்ட மோசமான வெள்ளத்தினால் பல வீடுகள் அடித்துச் செல்லப்பட்டன. வங்காளதேசத்தில் உலகின் மிகப் பெரிய அகதிகள் முகாமான Cox Bazar பகுதியில் மூங்கில்களால் அமைக்கப்பட்டிருந்த 1,300க்கும் மேற்பட்ட முகாம்கள் அழிந்தன. அந்நாட்டில் ஐந்து லட்சத்திற்கும் மேற்பட்ட மக்கள் பாதுகாப்பான இடங்களுக்கு வெளியேற்றப்பட்டனர். புயலினால் மியன்மாரின் கடலோர பகுதிகளும் சேதம் அடைந்தன. மியன்மாரில் ஐவர் மாண்டதாக அறிவிக்கப்பட்டது.

 Tags
and Myanmar Cost

Cyclone Mocha

Dealdy Stormn

hits Bangladesh


புக்கிட்  ஜாலில் அரங்கில்  இட  ஒதுக்கீடு ; அமைச்சர் விளக்கம்

கோலாலம்பூர், ஜன 6 – அனைத்துலக நிலையிலான இசைநிகழ்ச்சியின் மேடை அமைப்பு பணிகளுக்காக, புக்கிட் ஜாலில் தேசிய அரங்கில் 21,000 நாற்காலிகளை காலி செய்ய வேண்டிய நிலை ஏற்பட்டிருப்பதாக, இளைஞர் விளையாட்டு அமைச்சர் Hannah Yeoh தெரிவித்தார்.

அந்த அரங்கில் தைவானிய பாடகரின் இசை நிகழ்ச்சியை நடத்துவதற்கு என 2019 மார்ச் முதலே, ஏற்பாட்டாளர்கள் முன்பதிவு செய்து விட்டனர். மேலும் 14 நாட்களுக்கு மேற்கொள்ளப்படும் அந்த மேடை அமைப்பு பணிகள், 500-கும் அதிகமான ஆட்பலத்தையும், கனரக இயந்திரங்களையும் உட்படுத்தியிருக்கிறது.

அதையடுத்து, இவ்வாரம் AFF கிண்ண காற்பந்தாட்டத்தை முன்னிட்டு, அந்த அரங்கில் இட ஒதுக்கீடு தொடர்பில் மாற்றம் செய்வது கடினம் என்பதை, காற்பந்து ரசிகர்கள் புரிந்து கொள்ள வேண்டுமென அமைச்சர் கூறினார்.

மேலும் இரு நிகழ்ச்சிகளுக்கும் அதிகமான ரசிகள் உள்ளனர். எனவே அந்த இரு நிகழ்ச்சிகளையும் முக்கியமானதாக கருதுவதாக Hannah Yeoh கூறினார்.

 Tags
Bukit Jalil Stadium

clarified

empty seats

hannah yeoh

issue


பெண்களை குறி வைத்து கொள்ளை ; பெண் உட்பட நால்வர் கைது

சிலாங்கூர், ரவாங் மற்றும் உலு சிலாங்கூர் சுற்று வட்டாரப் பகுதிகளில், இம்மாதம் 13 மற்றும் 15-ஆம் தேதிகளில் பெண்களை குறி வைத்து மேற்கொள்ளப்பட்ட கொள்ளை சம்பவம் தொடர்பில், பெண் ஒருவர் உட்பட நால்வர் கைது செய்யப்பட்டுள்ளனர்.

இம்மாதம் பத்தாம் தேதி கொள்ளையிடப்பட்ட பெண் ஒருவர் செய்த புகாரை தொடர்ந்து, 28 வயதுக்கும் 47 வயதுக்கும் இடைப்பட்ட அந்நால்வரும் கைது செய்யப்பட்டதாக, உலு சிலாங்கூர் மாவட்ட போலீஸ் தலைவர் சுப்ரிடெண்டன் அஹ்மட் பைசால் தாரிம் தெரிவித்தார்.

அவர்களிடமிருந்து இரு திருட்டு வாகனங்கள், இரு கைப்பேசிகள், ஆடை உட்பட தங்கச் சங்கிலி ஒன்றும் பறிமுதல் செய்யப்பட்டன.

அந்த கொள்ளைச் சம்பவங்களில் சம்பந்தப்பட்ட, மேலும் ஓர் ஆடவனை போலீசார் தேடி வருகின்றனர்.

கடந்த மூன்றாண்டுகளாக, பெண்களை குறி வைத்து கொள்ளையிடும் நடவடிக்கையில் அவர்கள் ஈடுபட்டு வந்தது, தொடக்க கட்ட விசாரணையில் தெரிய வந்துள்ளதாக, அஹ்மட் பைசால் சொன்னார்.

 Tags
arrested

Four women

Robbery case


Toyata  Hilux  வாகனம் ஆற்றில்  விழுந்தது இருவர்  மாண்டதாக  அச்சம்

தும்பாட். செப் 20 – இரண்டு ஆடவர்கள் பயணம் செய்த Toyata Hilux வாகனம் ஒன்று ஆற்றில் விழுந்ததில் அதில் இருந்த இருவர் மாண்டதாக அஞ்சப்படுகிறது. Tumpat . kampung Cendurung Kubu, Sungai Chenderung Kubu ஆற்றில் அந்த வாகனம் விழுந்தது. 43 வயதுடைய ஆடவரும் அவரது 54 வயதுடைய மைத்துனரும் இச்சம்பவத்தில் மூழ்கியதாக நம்பப்படுவதாக Pengkalan Kubor தீயணைப்பு மற்றும் மீட்புக் குழுவின் அதிகாரி Mohd Faizol Hisham தெரிவித்தார். அதிகாலை ஒரு மணியளவில் நிகழ்ந்த இச்சம்பவம் குறித்து தீயணைப்புத்துறைக்கு தகவல் கிடைத்ததாக அவர் கூறினார். இதனைத் தொடர்ந்து அங்கு தீயணைப்பு மற்றும் மீட்பு படையைச் சேர்ந்த 15 வீரர்கள் அனுப்பிவைக்கப்பட்டனர். அந்த Toyata Hilux ஆற்றில் விழுந்த இடத்தை தீயணைப்பு படையினர் அடையாளம் கண்டுள்ளதோடு அந்த வாகனத்தை மீட்பதற்கான நடவடிக்கை மேற்கொள்ளப்பட்டு வருவதாக Mohd Faizol தெரிவித்தார்.

 Tags
Dua lelaki dikhuatiri lemas

Toyota Hilux terjunam dalam sungai


யூ .பி.எஸ் .ஆர்   தேர்வு அகற்றியதை   மறுபரிசீலிப்பீர்  பாயன் பாரு எம்.பி  சிம் வலியுறுத்து

கோலாலம்பூர், மார்ச் 6 – யு.பி.எஸ்.ஆர் தேர்வை அகற்றிய கல்வி அமைச்சின் முடிவை மறுபரிசீலிக்கும்படி பாயான் பாரு நாடாளுமன்ற உறுப்பினர் Sim Tze Tzin கோரிக்கை விடுத்துள்ளார். ஆறாம் வகுப்பு மாணவர்களுக்கான யு.பி.எஸ்.ஆர் தேர்வு கடந்த 2021 ஆம் ஆண்டு ஏப்ரல் மாதம் அகற்றப்பட்டது. அந்த தேர்வு அகற்றப்பட்டதைத் தொடர்ந்து பல மாணவர்கள் தங்களது படிப்பில் உற்சாகமின்றி இருப்பதை அவர்களது பெற்றோர்களிடமிருந்து தெரிந்துகொண்டதாக அவர் கூறினார்.

தங்களது கல்வியில் மாணவர்கள் அடுத்தக் கட்ட நடவடிக்கைக்கு தயாராகுவதற்கு யூ.பி.எஸ்.ஆர் மிகவும் முக்கியமாக இருந்தது என்ற கருத்தை தாம் கொண்டுள்ளதாக நாடாளுமன்ற விவாதத்தின்போது அவர் கூறியிருந்ததையும் Sim Tze Tzi சுட்டிக்காட்டினார். நமது கல்வித்துறை அதிகமாக தேர்வு பாணியில் இருப்பது குறித்து கல்வி அமைச்சும் பெற்றோர்களும் கவலை கொண்டிருப்பதை தாம் புரிந்துகொண்டிருந்தபோதிலும் யூ.பி.எஸ் தேர்வு விவகாரத்தில் சிறந்த அனுகுமுறையை கொண்டிருக்க வேண்டும் என்பதை தாம் தொடர்ந்து வலியுறுத்த விரும்புவதாக அவர் கூறினார்.

 Tags
Bayan Baru MP Sim Tze Tzin

gauge students

is a yardstick to

preparedness to enter

says the UPSR exam

the next phase of their education.


போதை பொருள் பதப்படுத்தப்படும் ஆய்வகமாக மாறிய வீடு

ஜோர்ஜ் டவுன் , ஜூலை 24 – கடந்த வெள்ளிக்கிழமை போலீஸ் நடத்திய சோதனையில் சட்டவிரோதமாக வீட்டில் போதை பொருளை பதப்படுத்திய குற்றத்திற்காக 2 உள்நாட்டு ஆடவர்கள் கைது செய்யப்பட்டனர்.

போலீஸ் பினாங்கு மற்றும் கெடா மாநிலத்தில் நடத்திய சோதனை நடவடிக்கையில் சுமார் 135,250 ரிங்கிட் மதிப்பிலான போதை பொருட்கள் பறிமுதல் செய்யப்பட்டன.

காலை 7 மணியளவில் செபெராங் பேராய் மாவட்டத்தில் சாலையோரத்தில் ஒரு காரின் மேல், போதை பொருள் பதப்படுத்தும் நடவடிக்கைகளில் ஈடுபட்டதாக நம்பப்படும் 27 மற்றும் 30 வயதுடைய ஆடவர்களை போலீசார் கைது செய்துள்ளனர்.

இச்சோதனை முடிவில் ஒரு கிலோ எடையுள்ள 22 ஹெரோயின் பொட்டலங்கள் , 6.25 கிராம் சியாபு வகை போதை பொருள். 1.28 கிலோ எடையுள்ள காஃபின் என சந்தேகிக்கப்படும் இரண்டு வெள்ளைப் பொடிகள் மற்றும் போதை பொருள் பதப்படுத்துவதற்கு உபயோகித்த பலவேறு உபகரணங்களும் பறிமுதல் செய்யப்பட்டன.

கைது செய்யப்பட்ட அவ்விரு ஆடவர்களும் 7 நாட்களுக்கு தடுத்து வைக்கப்படுவர்

 Tags
dadah dibongkar

Rumah jadi makmal proses


அலோர் காஜாவில்  கடும் மழையுடன்  கூடிய புயல்   கூரைகள் பறந்ததால்  50 வீடுகள் பாதிப்பு

அலோர் காஜா. ஏப் 28 – அலோர் காஜாவில் நேற்று மாலை கடும் மழையுடன் புயல் வீசியதில் கூரைகள் பறந்து விழுந்ததில் சுமார் 50 வீடுகள் சேதம் அடைந்தன. Sungai Petai க்கு அருகே Lebuh Alor Gajah – Melaka Tengah – Jasin , Kelamak தொழில்மயப் பகுதி மற்றும் Kampung Lendu Tengah ஆகிய வட்டாரங்களில் புயலினால் மரங்களும் சாய்ந்தன. கார் நிறுத்தும் பகுதியில் நிறுத்தி வைக்கப்பட்டிருந்த மற்றும் கார் உரிமையாளர்களால் ஓட்டிச் செல்லப்பட்ட கார்கள் மீது மரங்கள் விழுந்ததால் அவை சேதம் அடைந்ததாக Alor Gajah மாவட்ட போலீஸ் தலைவர் Superintendan Arshad Abu வெளியிட்ட அறிக்கையில் தெரிவித்தார்.

தீயணைப்பு மற்றும் மீட்புப்படை வீரர்கள் மற்றும் அலோர் காஜா பொது தற்காப்பு படை உறுப்பினர்கள் பாதிக்கப்பட்ட மக்களுக்கு உடனடி உதவி வழங்கியதோடு சாலையில் விழுந்து கிடந்த மரங்களை வெளியேற்றும் நடவடிக்கையிலும் ஈடுபட்டனர். இதனிடையே சீதோஷ்ண நிலை உறுதியற்றதாக இருப்பதால் மாலை வேளையில் பலத்த காற்றுடன் மழை பெய்வதால் பொதுமக்கள் குறிப்பாக சாலையை பயன்படுத்துவோர் மிகவும் விழிப்பாக இருக்க வேண்டும்என போலீசார் கேட்டுக்கொண்டனர்.

 Tags
50 houses

damaged

gajah

hit Alor

the storm

were


இன்று காலையில் ஏற்பட்ட தீவிபத்தில் 60 வயதுடைய மாற்றுத்  திறனாளி மரணம்

ஜோர்ஜ் டவுன், செப் 18 – இன்று அதிகாலையில் பினாங்கு ஆயர் ஈத்தாம், ஜாலான் கம்பூங் பிசாங்கில் கிராமத்தை சேர்ந்த இரு வீடுகளில் தீப்பிடித்ததைத் தொடர்ந்து 60 வயதுடைய மாற்றுத் திறனாளி ஆடவர் ஒருவர் மரணம் அடைந்தார். . அதிகாலை மணி 3.44 அளவில் தீவிபத்து குறித்து தகவல் அறிந்தவுடன் உடனடியாக அங்கு சென்றடைந்தபோது இரண்டு வீடுகள் எரிந்துகொண்டிருந்ததாக தீயணைப்பு மற்றும் மீட்பு துறை வெளியிட்ட அறிக்கையில் தெரிவித்தது. அந்த தீ விபத்தில் மாற்றுத் திறாளி ஆடவர் தீயில் கருகி மாண்டதோடு இரண்டு வீடுகளும் 90 விழுக்காடு சேதம் அடைந்தன.

 Tags
early morning fire

Man killed

severely damaged

two homes


தமது அரசாங்கம் கவிழ்க்கப்படலாம்  என்ற ஆருடங்களை பேரா மந்திரிபுசார் சராணி முகமட்  மறுத்தார்

கோலாலம்பூர், ஜூலை 18 – தமது தலைமையிலான பேரா மாநில அரசாங்கம் கவிழும் என்று கூறப்படும் ஆருடங்களை பேரா மந்திரிபுசார் Sarrani Mohamad மறுத்திருக்கிறார். மாறாக முழு தவணைக் காலம்வரை தமது அரசாங்கம் செயல்படும் என அவர் நம்பிக்கை தெரிவித்தார். மாநில ஒற்றுமை அரசாங்கத்தை தொடர்ந்து தற்காப்பதில் தேசிய முன்னணி சட்டமன்ற உறுப்பினர்கள் முழு கடப்பாட்டை கொண்டிருப்பதாக Sarrani Mohamad கூறினார். தமது அரசாங்கத்தின் சட்டமன்ற உறுப்பினர்களிடையே மோசமான தோற்றத்தை ஏற்படுத்துவதற்காக தவறான வதந்திகளை சிலர் பரப்பி வருவதாகவும் இதனை தாம் பொருட்படுத்தப்போவதில்லையென Sarrani Mohamad கூறினார். பேராவில் கட்சித் தாவல் சட்டம் நிறைவேற்றப்பட்டுள்ளதால் அரசாங்கம் கவிழும் என்ற பேச்சுக்கே இடமில்லையென அவர் தெரிவித்தார்.

 Tags
BN reps

perak govt

says Saarani

would never topple


சுல்தானை அவமதித்துவிட்டு மன்னிப்பு கேட்டால் மட்டும் போதுமா?

பெட்டாலிங் ஜெயா, ஜூலை 16 – சிலாங்கூர் சுல்தானிடம் மன்னிப்பு கேட்டு விட்டதால், அதற்கான குற்ற வழக்கிலிருந்து விடுபட்டு விட்டதாக ஆகிவிடாது என கெடா மந்திரி பெசாருக்கு நினைவுறுத்தியுள்ளார் சட்டத் துறை அமைச்சர் அசாலினா ஓத்மான்.

பதவியில் மற்றும் அரசியலில் இருப்பவர்கள், தங்களின் பேச்சால் மக்களை கவர அனைத்து சுதந்திரமும் உண்டு. குறிப்பாக தேர்தல் காலக்கட்டத்தில். ஆனால்

மக்களைப் பிளவுபடுத்தும் பிரச்சனைகளை எழுப்புபவர்கள், பொது ஒழுங்கை சீர்குலைப்பவர்கள் மற்றும் ஆட்சியாளர்களிடம் அவமரியாதையை ஏற்படுத்துவது ஆகையவை சட்டத்தை மீறும் செயலாகும் என்பதை அரசியல்வாதிகள் நினைவில் கொள்ள வேண்டும். இவ்வாறான செயல்களைச் செய்துவிட்டு மன்னிப்பு கேட்டுவிட்டால் வழக்கிலிருந்து தப்பிவிட முடியாது. காரணம் குற்றவியல் சட்டத்தில் மன்னிப்பு கேட்பது சட்டப்பூர்வ தற்காப்பு அல்ல என குறிப்பிட்டுள்ளார் அவர்.

கூட்டரசு அரசியல் அமைப்பின் 10வது பிரிவின் கீழ், கருத்து சுதந்திரம் என்பது குறிப்பாக பொது அமைதியை காக்கும் பொருட்டு ஒரு வரம்புக்கு உட்பட்டுள்ளதென்றும் அவர் கூறியிருக்கின்றார்.

 Tags
Azalina tells Sanusi

over remarks on Selangor sultan

Sorry no cure


வேலைக்காக விண்ணப்பம் செய்தவர்களின் விவரங்கள் கசிந்ததா ? பொதுச் சேவை ஆணையம் மறுப்பு

வேலைக்காக விண்ணப்பம் செய்தவர்களின் விவரங்களை, வெளி தரப்புக்கு வழங்கியதாக கூறப்படும் குற்றச்சாட்டை பொதுச் சேவை ஆணையம் மறுத்தது.

அதே சமயம், வேலை தருவதாக கூறும் எந்த ஒரு தரப்புடனும் தாங்கள் இதுவரை ஒத்துழைப்பு மேற்கொண்டது இல்லை எனவும் அவ்வாணையம் ஓர் அறிக்கையின் வாயிலாக தெரிவித்தது.

WhatsApp வாயிலாக வேலை தருவதாக கூறும் நிறுவனம் தொடர்பில், இதுவரை தமது தரப்பு இரு புகார்களை பெற்றுள்ளதையும், அவ்வாணையம் சுட்டிக் காட்டியது.

பொதுச் சேவை துறையிடமிருந்து பெறப்பட்ட தொலைப்பேசி எண்ணைக் கொண்டு, வேலை தேடுபவர்களுக்கு அந்த செய்தி அனுபப்பட்டதாக கூறப்படும் செய்தியிலும் உண்மையில்லை என அவ்வாணையம் தெரிவித்தது.

சமூக ஊடகங்களை பயன்படுத்தி அது போன்ற மோசடி வேலைகள் மேற்கொள்ளப்பட்டிருக்கலாம் என நம்பப்படுவதாகவும் அவ்வாணையம் சொன்னது.

அதனால், அதுபோன்ற யுக்திகளை பயன்படுத்தும் வேலை மோசடி கும்பல்களிடம் எச்சரிக்கையாக இருக்குமாறு பொதுமக்கள் அறிவுறுத்தப்படுகின்றனர்.

 Tags
applied

Commission

details

Job

leaked

public

Refusal

service


காதல் வீடியோ வைரலான சம்பவம் ; கேதார்நாத் கோவிலில் கைப்பேசி பயன்படுத்தவும், ஒளிப்பதிவுச் செய்யவும் தடை

உத்தரகண்ட், ஜூலை 18 – இந்தியாவிலுள்ள, முக்கியமான யாத்திரை தளங்களில் ஒன்றான கேதார்நாத் கோவில் வளாகத்தில் பக்தர்கள் இனி புகைப்படம் அல்லது வீடியோ எடுப்பதற்கு தடை விதிக்கப்பட்டுள்ளது.

பெண் வலைப்பதிவாளர் ஒருவர், கோவில் வளாகத்தில், தனது காதலன் முன் மண்டியிட்டு காதலை சொல்லும் காணொளி ஒன்று கடந்த மாதம் வைரலாகி சர்ச்சையை ஏற்படுத்தியதை தொடர்ந்து, கோவில் விதிகளில் மாற்றம் செய்யப்பட்டுள்ளது.

ஸ்ரீ பத்ரிநாத் – கேதார்நாத் கோவிலில் தற்போது ஆங்காங்கே, “கோவில் வளாகத்திற்குள் கைபேசிகளை கொண்டு வர வேண்டாம். புகைப்படம் அல்லது வீடியோ எடுக்க தடை விதிக்கப்பட்டுள்ளது. நீங்கள் CCTV இரகசிய காமிரா கண்காணிப்பில் இருக்கிறீர்கள்” எனும் அறிவிப்பு பலகைகள் வைக்கப்பட்டுள்ளன.

அந்த தடையை மீறினால், சட்ட நடவடிக்கை எடுக்கப்படுமெனவும் அதில் குறிப்பிடப்பட்டுள்ளது.

முன்னதாக, கேதார்நாத் கோவில் வளாகத்தில், இறைவனை வழங்கிக் கொண்டிருக்கும் காதலன் முன், கையில் மோதிரத்துடன் மண்டியிட்டு பெண் ஒருவர் காதலை கூறும் வேளை; அதனை ஏற்றுக் கொள்ளும் காதலன் காதலியை உற்சாகத்தில் அணைத்துக் கொள்ளும் காட்சிகள் அடங்கிய காணொளி வைரலாகி பெரும் சர்ச்சையை ஏற்படுத்தியது குறிப்பிடத்தக்கது.

 Tags
After video of proposal

bans use of mobile phones

Goes Viral

Kedarnath temple

photography


புதிய தேசிய   கொள்கையை, முதலாளிமார்கள் சீர்குலைக்க இடமளிக்க வேண்டாம் ; SPCAAM வலியுறுத்து

நாட்டின் வேலை சந்தையில் காலியாக இருக்கும் சுமார் எட்டு லட்சம் இடங்களை உள்நாட்டவர்களை கொண்டு நிரப்ப ஏதுவாக, சம்பள விகிதம் அதிகரிக்கப்பட வேண்டுமென, மனிதவள அமைச்சர் வி.சிவக்குமார் முன்வைத்துள்ள பரிந்துரையை, சட்டதிட்டங்கள் மற்றும் அரசாங்கத்தின் தீவிர கண்காணிப்பு நடவடிக்கைகளின் வாயிலாக மட்டுமே செயல்படுத்த முடியுமென, SPCAAM – மலேசிய சமூக பாதுகாப்பு சந்தாதாரர் ஆலோசனை சேவை கழகம் கூறியுள்ளது.

அவ்விவகாரத்தில், வணிக சமூகத்திடமிருந்து எந்த ஒரு நேர்மறையான நடவடிக்கையையும் எதிர்பார்க்க முடியாது என அது குறிப்பிட்டது.

நடப்பு பொருளாதார சூழலுக்கு சிறிதும் ஒத்து வராத நடைமுறைகளை செயல்படுத்தி வருவதோடு, அந்நிய தொழிலாளர்களை தருவித்து, மனித நேயமின்றி அவர்களை துன்புறுத்தி, மலேசியர்களால் அறவே ஏற்றுக் கொள்ள முடியாத சம்பளத்தை அவர்களுக்கு கொடுத்து வேலை வாங்கும் போக்கை, மலேசிய வணிக சமூகம் கடைபிடித்து வருகிறது.

அதன் வாயிலாக, வணிக நிர்வாக செலவினங்களை குறைக்க முடியும் என்பதோடு, தொழிலாளர்களை தவறாக கையாளும் நடைமுறை பின்பற்றப்படுவதையும், SPCAAM சுட்டிக் காட்டியது.

அதனால், தொழிலாளர் உரிமைகளுக்கு முன்னுரிமை அளிக்கும், முறையான சீர்திருத்த கொள்கைகள் வாயிலாக, நாட்டின் வேலை சந்தையில் அரசாங்கம் மறுமலர்ச்சியை ஏற்படுத்த வேண்டுமெனவும் SPCAAM கேட்டுக் கொண்டுள்ளது.

 Tags
capitalists to subvert

Do not allow

Emphasize SPCAAM

the new national policy


Ryanair விமான நிறுவனத்தின் தலைமை செயல்முறை அதிகாரி ‘கேக்கால்’ அடிக்கப்பட்டாரா? ; சுற்றுசூழல் ஆர்வலர்களால் பரபரப்பு

பிரஸ்ஸல், செப்டம்பர் 8 – Ryanair விமான நிறுவனத்தின் தலைமை செயல்முறை அதிகாரி, மைக்கல் ஒலெரி (Michael O’Leary) மீது, ஐரோப்பிய ஒன்றியத்தின் தலைமையகத்துக்கு வெளியே, இரு சுற்றுசூழல் ஆர்வலர்களால், “கிரீம் பை” கேக்குகளை வீசினர்.

ஐரோப்பாவின் மிகவும் பரபரப்பான விமான சேவை நிறுவனமான Ryanair, மிகவும் அதிகமான கார்பனை உமிழ்வதாக குற்றம்சாட்டி அவர் மேல் கேக்குகள் அடிக்கப்பட்டதாக கூறப்படுகிறது.

ஐரோப்பிய ஒன்றியத்தின் தலைவர் பதாகையுடன் புகைப்படம் எடுத்துக் கொள்ள முயலும் மைக்கேலின் முகத்தில், கருப்பு நிற ஆடை அணிந்திருக்கும் சுற்றுச்சூழல் ஆர்வலர் ஒருவர் கேக்கை அடிக்கும் காணொளி ஒன்று சமூக ஊடகங்களில் வைரலாகியுள்ளது.

அதனை தொடர்ந்து, அவருடன் இருக்கும் மற்றொரு தன்னார்வலர், மைக்கேலின் தலைக்கு பின்புறமிருந்து பையை வீசியெறிகிறார்.

அதன் பின்னர், “பெல்ஜியத்திற்கு வரவேற்கிறோம். ஆனால், விமானத்தை பயன்படுத்தி மாசுபாட்டை ஏற்படுத்தாதீர்கள்” என அந்த இரு சுற்றுசூழல் ஆர்வலர்களும் கூறும் காட்சியும் அந்த காணொளியில் இடம் பெற்றுள்ளது.

எனினும், அந்த இரு சுற்றுச்சூழல் ஆர்வலர்களும் யார் என்பது இன்னும் அடையாளம் காணப்படவில்லை என கூறப்படுகிறது.

சுற்றுசூழலை பாதுகாக்கும் நடவடிக்கைகளில் Ryanair கவனம் செலுத்த தவறியதே, அச்சம்பவத்திற்கு காரணம் என சமூக ஊடக பயனர்கள் சிலர், கருத்துகளை பதிவிட்டுள்ளனர்.

2022-ஆம் ஆண்டு மட்டும்

Ryanair விமான நிறுவனம் 13 கோடியே 30 லட்சம் டன் கான்பனை வெளியிட்டதாக மதிப்பிடப்பட்டதோடு, ஐரோப்பாவின் மிகவும் மாசுபடுத்தும் விமான நிறுவனமாகவும் அது முத்துரைக் குத்தப்பட்டது குறிப்பிடத்தக்கது.

 Tags
‘Shame it was soy-based cream’

by climate activists

Ryanair boss Michael O’Leary hit in face with cream pie


நீல நிற அடையாள  அட்டைக்காகக்  காத்திருப்போரின்  சிரமங்களை  விரைந்து கலைக! மக்களவையில்  ரமணன் கோரிக்கை

கோலாலம்பூர், ஏப்.1- நீல நிற அடையாள அட்டையைப் பெறுவதில் சிரமங்களை எதிர்கொள்ளும் சிவப்பு, பச்சை நிற அடையாள அட்டையை கொண்டிருப்பவர்களின் பிரச்சினைகளை உள்துறை அமைச்சு விரைந்து தீர்க்க வேண்டும் என சுங்கை பூலோ நாடாளுமன்ற உறுப்பினர் டத்தோ ரமணன் ராமகிருஷ்ணன் கோரிக்கை விடுத்துள்ளார். மலேசியாவில் பிறந்து நீல நிற அடையாள அட்டையைப் பெறுவதில் சிரமங்களை எதிர்நோக்கி வருபவர்களின் நிலை உணர்ந்து பேசிய டத்தோ ரமணன், குடிமக்கள் என்ற அவர்களின் உரிமைகள் பாதுகாக்கப்படுவதையும் அவர்கள் தொடர்ந்து நாட்டின் பொருளாதாரத்திற்கு பங்களிக்க முடியும் என்பதையும் உறுதிப்படுத்தும் வகையில் உள்துறை அமைச்சு இவ்விவகாரத்திற்கு விரைந்து தீர்வு காண வேண்டும் என வலியுறுத்தினார்.

நாடற்ற குழந்தைகளின் உரிமைகள் மற்றும் கல்வி விவகாரம் தொட்டு பேசிய அவர் கூட்டரசு அரசியலமைப்பு சட்டவிதியும் 1952ஆம் ஆண்டு தத்தெடுப்பு சட்டமும் மீண்டும் திருத்தப்பட வேண்டும் என்றும் வலியுறுத்தினார். மேலும் பி’ தர நிலை வழங்கப்பட்டுள்ள சுங்கை பூலோ போலீஸ் தலைமையகத்தின் குறைவான அடிப்படை வசதிகளும் ஆள்பல பற்றாக்குறை பிரச்னைக்கும் தீர்வு காணப்பட வேண்டும் என ரமணன் அறைகூவல் விடுத்தார். ஆள்பல பற்றாக்குறையினால் இங்கு சட்ட ஒழுங்கு மற்றும் பொது அமைதியை நிலைநாட்டுவதில் போலீஸ் தரப்புக்கு சிரமம் ஏற்பட்டுவிடக் கூடாது என்பதால் அதனை தீர்ப்பதற்கான வழிவகை உடனடியாகக் காணப்பட வேண்டும் என பி.கே.ஆர் கட்சியின் தகவல் பிரிவு தலைவருமான டத்தோ ரமணன் உள்துறை அமைச்சை கேட்டுக்கொண்டார்.

 Tags
Solve Red ic problem

Sungai puluh MP Ramanan

urged Home ministry


இரு ஆண் பிள்ளைகளிடம் ஆபாசமாக நடந்து கொண்ட தாய்க்கு எதிராக நீதிமன்றத்தில் குற்றச்சாட்டு

சிலாங்கூர், கிள்ளானில், தனது இரு ஆண் பிள்ளைகளிடம் ஆபாசமாக நடந்து கொண்டதோடு, ஆபாச வீடியோ ஒன்றையும் பதிவுச் செய்ததாக, ஐந்து பிள்ளைகளின் தாய் ஒருவருக்கு எதிராக இன்று செஷன்ஸ் நீதிமன்றத்தில் மூன்று குற்றச்சாட்டுகள் சுமத்தப்பட்டன.

எனினும், 33 வயது மதிக்கத்தக்க அப்பெண் தனக்கு எதிரான அந்த குற்றச்சாட்டுகளை மறுத்து விசாரணை கோரினார்.

கடந்தாண்டு, நவம்பர் மாதம், புச்சாக் ஆலாமிலுள்ள, அடுக்குமாடி குடியிருப்பு ஒன்றில், தமது 14 மற்றும் 12 வயது மகன்களிடம், பாலியல் நோக்கத்திற்காக ஆபாசமாக நடந்து கொண்டதாக அப்பெண்ணுக்கு எதிராக மூன்று குற்றச்சாட்டுகள் சுமத்தப்பட்டன.

குற்றம் நிரூபிக்கப்பட்டால், 20 ஆண்டுகளுக்கு மேல் போகாத சிறைத் தண்டனையும், பிரம்படிகளும் விதிக்கப்படலாம்.

அதே சமயம், கடந்தாண்டு, பிப்ரவரி மாதம் 17 மற்றும் 18-ஆம் தேதிகளில், சுங்கை பூலோவிலுள்ள, தங்கும் விடுதி ஒன்றில், சிறார் பாலியல் வீடியோவை ஒளிப்பதிவுச் செய்தததாக, நான்காவது குற்றச்சாட்டும் அவருக்கு எதிராக சுமத்தப்பட்டது.

குற்றம் நிரூபிக்கப்பட்டால், 30 ஆண்டுகளுக்கு மேற்போகாத சிறையும், பிரம்படிகளும் விதிக்கப்படலாம்.

சம்பந்தப்பட்ட பெண்ணை உத்தரவாதத்தின் பேரில் விடுவிக்கும் மனுவை நீதிமன்றம் இன்று நிராகரித்த வேளை ; இவ்வழக்கு விசாரணை ஜூன் 26-ஆம் தேதி செவிமடுக்கப்படும்.

 Tags
Accusations in court

against the mother

who behaved obscenely

with her two boys


அன்னை மங்கலத்தின் உயில்படி சுத்த சமாஜத்தின் புதிய தலைவராக அம்பிகா ஶ்ரீனிவாசன் நியமனம்

கோலாலம்பூர், ஜூன் 13 – சுத்த சமாஜத்தின் புதிய தலைவராக டத்தோ டாக்டர் அம்பிகா ஶ்ரீனிவாசன் நியமிக்கப்பட்டுள்ளார்.

சுத்த சமாஜத்தின் ஆயுள் கால உறுப்பினரான டத்தோ டாக்டர் அம்பிகா ஸ்ரீநிவாசனை சுத்த சமாஜத்தின் தலைவராக நியமிப்பதற்கு மறைந்த அன்னை மங்கலம் இவ்வாண்டு பிப்ரவரி மாதம் 24 ஆம் தேதி முன்மொழிந்திருந்ததாக சுத்த சமாஜத்தின் உதவித் தலைவரான டத்தோ வி.எல் காந்தன் வெளியிட்டுள்ள அறிக்கையொன்றில் தெரிவித்துள்ளார்.

1957 ஆம் ஆண்டின் மலாயா கூட்டரசு சட்டத்தின் ஒருங்கிணைந்த சட்டத்தின் 5ஆவது விதியினால் சுத்த சமாஜ சங்கம் நிர்வகிக்கப்படுகிறது.

அந்த 5ஆவது விதி மூன்று அம்சங்களை உள்ளடக்கியுள்ளது.

அதன்படி சுத்த சமாஜத்தின் தலைவர் தாம் மறைந்தாலோ அல்லது ஓய்வு பெறும் சூழ்நிலை ஏற்பட்டால் அவருக்கு பதில் தலைவராக நியமிப்பதற்கு எந்தவொரு உறுப்பினரையும் அவர் தலைவராக நியமிக்க முடியும்.

அந்த அடிப்படையில் அன்னை மங்கலம் டாக்டர் அம்பிகா ஸ்ரீனிவாசனை சுத்த சமாஜத்தின் தலைவராக நியமித்திருப்பதாக அவர் கூறியுள்ளார்.

67 வயதாகும் அம்பிகா, வழக்கறிஞராகவும் மனித உரிமைக்கான வழக்கறிஞராகவும் ஆற்றிய சேவைக்காக 2009ஆம் ஆண்டு அமெரிக்க அனைத்துலக பெண்களின் தைரியசாலி விருதைப் பெற்றுள்ளார்.

2007ஆம் ஆண்டு முதல் 2009ஆம் ஆண்டு வரை மலேசிய வழக்கறிஞர்கள் சங்கத்தின் தலைவராகவும் இருந்துள்ள அவர் பெர்சே அணியின் தோற்றுவிப்பாளர் ஆவார்.

1979ஆம் ஆண்டு லண்டனில் உள்ள எக்சீட்டர் பல்கலைக்கழகத்தில் (University of Exeter) தனது வழக்கறிஞர் பட்டப்படிப்பை முடித்தவர் என்பது குறிப்பிடத்தக்கது.

 Tags
Ambiga appointed

as new Pure

Life Society

president


ரி.ம 15 லட்சம் போதைப் பொருள் கடத்தல் தினேஸ், விக்னேஸ்வரன், தினேஸ் குமார் ஆகியோர் மீது குற்றச்சாட்டு

ஈப்போ, செப் 29 – 15 லட்சம் ரிங்கிட் மதிப்புடைய 26 கிலோ கெத்தமின் போதைப் பொருளை கடத்தியதாக 21 வயதுடைய ம்.தினேஷ், ம். விக்னேஸ்வரன் மற்றும் ம்.தினேஷ் குமார் ஆகிய மூன்று நண்பர்கள் மீது மாஜிஸ்திரேட் நீதிமன்றத்தில் குற்றஞ்சாட்டப்பட்டது. மாஜிஸ்திரேட் ஸ். புனித முன்னிலையில் குற்றச்சாட்டு மலாய் மொழியில் வாசிக்கப்பட்டபோது அதனை புரிந்துகொண்டதற்கு அடையாளமாக அம்மூவரும் தலையசைத்தனர். கம்புங் குனுங் ராபேட், ஜலான் கோப்பேங் சாலையில் கடந்த செப்டம்பர் மாதம் 20 ஆம் தேதி இரவு மணி 9.15 அளவில் அவர்கள் இக்குற்றத்தை புரிந்ததாக குற்றஞ்சாட்டப்பட்டனர்.

1952ஆம் ஆண்டின் அபாயகரமான போதைப் பொருள் சட்டத்தின் 39 B விதியின் கீழ் அவர்களுக்கு எதிராக குற்றஞ்சாட்டப்பட்டது. அவர்கள் மீதான குற்றச்சாட்டு நிருபிக்கப்பட்டால் மரண தண்டனை விதிக்கப்படலாம் அல்லது ஆயுள் தண்டனை விதிக்கப்படலாம். அம்மூவருக்கு எதிரான குற்றஞ்சாட்டு டிசம்பர் 26 ஆம் தேதி மீண்டும் மறுவாசிப்புக்கு செவிமடுக்கப்படும். அந்த மூவருக்கும் ஜாமின் வழங்குவதற்கு அனுமதிக்கப்படவில்லை.

 Tags
edar 26 Kg ketamin

Tiga sekawan didakwa


மீண்டும் விரிவுரையாளர் தொழிலுக்கு திரும்பிய  மஸ்லி மாலிக்

கோலாலம்பூர், மார்ச் 22 – முன்னாள் கல்வி அமைச்சர் மஸ்லி மாலிக், விரிவுரையாளராக மீண்டும் கல்வி உலகிற்கு திரும்பியிருக்கின்றார்.

சைபெர்ஜ்யாவில் உள்ள தனியார் பல்கலைகழகத்தில் , சமூக அறிவியல் – கல்வி துறை சார்ந்த பாடத்திட்டம் தொடர்பில் தாம் மாணவர்களுக்கு விரிவுரை வழங்கவிருப்பதாக, அவர் சமூக வலைத்தளத்தில் குறிப்பிட்டுள்ளார்.

2018 -இல் அரசியலில் நுழைவதற்கு முன்பாக மஸ்லி மாலிக், UIAM – மலேசிய அனைத்துலக இஸ்லாமிய பல்கலைகழகத்தில் விரிவுரையாளராக பணியாற்றி வந்தார் என்பது குறிப்பிடத்தக்கது.

 Tags
a lecturer

Maszlee Malik

returns as


2026  உலகக் கிண்ண காற்பந்தாட்டத்தில்  104 ஆட்டங்கள்  ; FIFA

சூரிக், மார்ச் 15 – வழக்கமான 64 ஆட்டங்களைக் காட்டிலும், 2026 உலகக் கிண்ண காற்பந்து போட்டி, மொத்தம் 104 ஆட்டங்களை உள்ளடக்கியிருக்கும் .

2026 -இல் அந்த உலகக் கிண்ணத்தில் மொத்தம் 48 உலக அணிகள் களம் காணும்.

இந்த புதிய ஆட்ட முறைக்கு FIFA உலக காற்பந்து சம்மேளனம் அனுமதி அளித்திருக்கின்றது.

2026 உலகக் கிண்ணத்தை, அமெரிக்கா, கனடா, மெக்சிகோ ஆகிய நாடுகள் இணைந்து ஏற்று நடத்தவிருக்கின்றன என்பது குறிப்பிடத்தக்கது.

 Tags
104 matches

2026 World cup

Fifa approves

format with

record


சுங்கை சிப்புட் ம.இ.கா ஸ்ரீ தாமான் கிளை பொங்கல் பொருட்களை அன்பளிப்பாக வழங்கியது

சுங்கை சிப்புட் , ஜன 15 – ம.இ.காவின் தேசிய தலைவர் டான்ஸ்ரீ SA விக்னேஸ்வரன் ஆதரவில் சுங்கை சிப்புட் , ம.இ.கா ஸ்ரீ தாமான் கிளையின் ஏற்பாட்டில் சுங்கை சிப்புட்டில் வாழும் வசதி குறைந்தோருக்கு பொங்கல் பானை மற்றும் பொங்கல் வைப்பதற்கான அனைத்துப் பொருள்களும் இலவசமாக வழங்கப்பட்டது. வசதிக் குறைந்தவர்களும் எவ்வித பாகுபாடுமின்றி மகிழ்ச்சியுடன் பொங்கல் கொண்டாட வேண்டும் என்ற நோக்கத்தில் ம.இ.கா ஸ்ரீ தாமான் கிளையினரின் ஏற்பாட்டில் இந்நிகழ்வு ஏற்பாடு செய்யப்பட்டது. இந்த நிகழ்ச்சியில் கலந்துகொண்ட அனைவருக்கும் ம.இ.கா ஸ்ரீ தாமான் கிளையின் தலைவர் வீ.சின்னராஜு தமது பொங்கல் நல்வாழ்த்துகளை தெரிவித்துக் கொண்டார்.

 Tags
mic

pongal items

sponsors

Sungai Siput


சிலாங்கூர்  அம்னோ  பொருளாளராக   Tengku  Zafrul    நியமனம்

ஷா அலாம். ஏப் 13 – முதலீடு , வாணிக மற்றும் தொழில்துறை அமைச்சரான டத்தோஸ்ரீ Tengku Zafrul Abdul Aziz சிலாங்கூர் அம்னோவின் பொருளாராக நியமிக்கப்பட்டுள்ளார். மாநில அம்னோ தொடர்பு குழுவின் செயலாளராக டத்தோ அப்துல் முத்தாலிப் மற்றும் மாநில தகவல் பிரிவு தலைவராக முகமட் ஸைடி முகமட் ஸைன் ஆகியோர் நியமிக்கப்பட்டுள்ளனர். அதோடு பிரமர் டத்தோஸ்ரீ அன்வார் இப்ராஹிம் தலைமையிலான ஒற்றுமை அராங்கத்திற்கு தொடர்ந்து முழுமையான ஆதரவு வழங்குவதாக சிலாங்கூர் அம்னோ தெரிவித்துள்ளது. நாட்டின் நிலைத்தன்மை மற்றும் ஒத்துழைப்பை உறுதிப்படுத்துவதற்கு ஒற்றுமை அரசாங்கத்திற்கு ஆதரவு முக்கியம் என சிலாங்கூர் மாநில அம்னோ தொடர்பு குழுக் கூட்டத்திற்கு பின் அதன் தலைவர் டத்தோ Megat Zulkarnain வெளியிட்ட அறிக்கையில் தெரிவித்தார்.

 Tags
appoints tengku zafrul

as treasurer

Selangor Umno


நாளை இரு இடைத் தேர்தல் வாக்களிப்பு சுமுகமாக நடைபெற 4,000 போலீஸ்காரர்கள் கடமையில் ஈடுபடுவர்

ஜொகூர் பாரு, செப் 8 – Pulai நாடளுமன்றம் மற்றும் சிம்பாங் ஜெராம் சட்டமன்ற இடைத் தேர்தலுக்கான வாக்களிப்பு நாளை நடைபெறவிருப்பதால் , வாக்களிப்பு சுமுகமாக நடைபெறுவதை உறுதிப்படுத்துவதற்கு சுமார் 4,000 போலீஸ்காரர்களும் அதிகாரிகளும் கடமையில் ஈடுபடுவர். அனைத்து வாக்குச் சாவடிகளிலும் கண்காணிப்பு மற்றும் பாதுகாப்பு நடவடிக்கைளை உறுதிப்படுத்துவதற்கு போலீஸ்காரர்கள் நிறுத்தப்படுவார்கள் என ஜோகூர் போலீஸ் தலைவர் டத்தோ கமாருல் ஜமான் மமாட் தெரிவித்தார். வாக்குச் சாவடிகளிலும், வாக்குகள் எண்ணப்படும் மையங்களிலும், சுற்றுவட்டாரப் பகுதிகள் மற்றும் போக்குவரத்தைக் கட்டுப்படுத்தும் நடவடிக்கைகளுக்கும் போலீசார் பணியில் ஈடுபடுவார்கள். சுல்தான் இஸ்கந்தர் கட்டிடத்தில் சுங்க, குடிநுழைவு மற்றும் தடுப்பு முகாம் பகுதியிலும் கூட்டத்தைக் கட்டுப்படுத்துவதற்குப் போலீஸ் நிறுத்தப்பட்டுள்ளதாகவும் அவர் கூறினார். நாளை சாலைகள் எதுவும் மூடப்படாது என்றும் கமாருல் ஜமான் மமாட்  தெரிவித்தார்.

 Tags
4000 police personnel on duty

by-elections

ensure smooth voting process

johor

tomorrow


இரண்டு மாதமாக கடலில் காணாமல் போன ஆடவர் மீட்பு ; மழை நீரையும், சமைக்காத மீன்களையும் உண்டு உயிர் வாழ்ந்த அதிசயம்

மெக்சிகோ சிட்டி, ஜூலை 18 – மெக்சிகோவில், இரு மாதங்களுக்கு முன், தனது செல்லப்பிராணியான நாயுடன் தனி ஒருவராக கடல் பயணத்தில் ஈடுபட்டிருந்த போது காணாமல் போன ஆடவர் ஒருவர், பாதுகாப்பாக மீட்கப்பட்டுள்ளார்.

ஏப்ரல் தொடக்கத்தில், மெக்சிகோவிலிருந்து சுமார் ஆறாயிரம் கிலோமீட்டர் தூரத்தில் அமைந்திருக்கும் தென் பசிபிக் பெருங்கடலிலுள்ள, பிரெஞ்சு பாலினேசியா தீவுக் கூட்டத்தை நோக்கி பயணமான போது டிம் ஷடாக்கின் (Tim Shaddock) கப்பலை புயல் தாக்கியது.

அதனால், கப்பல் பழுதடைந்து தொடர்பு துண்டிக்கப்பட்டதால், கடந்த இரு மாதங்களுக்கும் மேலாக திக்கு தெரியாமல் கப்பல் போன திசையில் Shaddock பயணித்ததாக கூறப்படுகிறது.

கடலில் தனித்து இருந்த காலம் முழுவதும், மழை நீரை பருகியதோடு, கடலில் இருந்து பிடித்த மீன்களை சமைக்காமல் உண்டு அவர் உயிர் வாழ்ந்ததாக கூறப்படுகிறது.

இந்நிலையில், கடந்த வாரம் மீன்பிடி படகு ஒன்றை புடைசூழந்து வந்த ஹெலிகப்டர் ஒன்று, Shaddock-கின் படகை கண்டு அவரை பாதுகாப்பாக மீட்டதாக கூறப்படுகிறது.

தற்சமயம், மருத்துவமனையில் அனுமதிக்கப்பட்டிருக்கும் Shaddock ஆரோக்கியமாக உள்ளார்.

இரு மாதங்களுக்கு பின் கடலில் இருந்து மீட்கப்பட்ட போது, நீண்ட தாடியுடன் காணப்பட்ட Shaddock முதலில் தாம் நல்ல சுவையான உணவை ருசிக்க வேண்டும் எனவும், பின்னர் முடிதிருத்தும் நிலையத்திற்கு செல்ல வேண்டும் எனவும் கூறியுள்ளார்.

 Tags
hilang di laut makan

hujan

ikan mentah

minum air

Pelayar 2 bulan


கலிபோர்னியாவைத்  தாக்கிய குளிர்கால புயல் ; 1 லட்சம் வீடுகளில் மின்வெட்டு

லாஸ் ஏஞ்சல்ஸ், பிப் 25 – அமெரிக்கா , கலிபோர்னியாவைத் தாக்கிய குளிர்கால புயலை அடுத்து ,அம்மாநிலம் இருளில் மூழ்கியது.

ஏறக்குறைய 1 லட்சத்துக்கும் அதிகமான வீடுகளும் விற்பனை தளங்களும் இருளில் மூழ்கின.

இவ்வேளையில், அம்மாநிலத்தை தாக்கிய புயல் ஆலங்கட்டி மழையையும் கொண்டு வந்தது. அதோடு, இவ்வாரம் இறுதி வரை அம்மாநிலத்தில் கடும் பனிப்பொழிவு ஏற்படுமென , தேசிய வானிலை மையம் எச்சரித்திருக்கின்றது.

மேலும், Sierra Nevada மலைப்பகுதியில் பனிச்சரிவும் ஏற்படுமென எச்சரிக்கை விடுக்கப்பட்டுள்ளது.

 Tags
100000 homes

businesses

without electricity


30 நிமிடங்கள் இடைவிடமால் பறை அடித்து சிறுமி ஜே.ஷாமணி உட்பட 380 கலைஞர்கள் சாதனை

ஈப்போ, செப். 11 – தமிழர்களின் பாரம்பரிய வாத்தியக் கருவியான ஆதிபறை தப்பு மேளத்தின் 380 கலைஞர்களைக் கொண்டு 30 நிமிடங்கள்வரை இடைவிடாமல் தொடர்ந்து தப்படித்து மலேசிய சாதனைப் புத்தகத்தில் இடம்பெறும் முயற்சியில் செபஸ்டியர் கலைக்கூடம் ஈடுபட்டது. இந்த நிகழ்வில் எட்டு வயது சிறுமி ஜே.ஷாமணியும் கலந்துகொண்டது அந்த நிகழ்வைக் காண வந்திருந்த பலரை வியப்பியில் ஆழ்ந்தியது. பாகான் டத்தோ ஊத்தான் மெலிந்தாங்கைச் சேர்ந்த ஷாமணி 30 நிமிடங்களுக்கு இடைவிடாமல் தப்படித்தார். கடுமையான வெயில் சவாலாக இருந்தாலும் அதனை பொருட்படுத்தாமல் ஷாமணி உட்பட அனைத்து கலைஞர்களும் தங்களது முழுத் திறனையும் வெளியிப்படுத்தினர்.

தேசிய தினத்தை முன்னிட்டு மலேசியா சாதனை புத்தகத்தில் சாதனை படைக்க வேண்டும் என்ற நோக்கத்திற்காக அந்த கலைஞர்கள் தங்களது திறமையை வெளிப்படுத்தினர். 4 வயது முதல் தப்பு மேளம் அடிக்கும் பயிற்சியில் ஈடுபட்டு வருவதாக கோலா பெர்னம் தமிழ்ப்பள்ளி மாணவியான ஷாமணி கூறினார். தமது மாமாவிடமிருந்து இதனை கற்றுக்கொண்டதாக அவர் தெரிவித்தார். வாரத்திற்கு மூன்று நாட்கள் ஆலயம் மற்றும் இதர இந்திய கலச்சார நிகழ்ச்சியில் தாம் தப்பு அடிக்கும் நிகழ்வில் கலந்து கொள்வதாக ஷாமணி தெரிவித்தார்.

இதனிடையே இந்தக் கலைக்கும் கலைஞர்களுக்கும் உரிய அங்கீகாரத்தை நமது சமுதாயம் வழங்கவில்லை. ஆலயங்களில் இந்த இசைக்கலைக்கு அனுமதி வழங்கப்படுவதில்லை. எனவே, சமுதாயத்தின் எதிர்ப்பார்ப்புக்கு ஏற்ப கலைஞர்கள் தங்களை மாற்றிக்கொள்ளவேண்டும் என்றும் செபஸ்டியர் கலைக்கூடத்தின் இயக்குநர் டாக்டர் இருதயம் செபஸ்டியர் தெரிவித்தார்.

முதன்முறையாக அதிகமான கலைஞர்களைக் கொண்டு நீண்ட நேரம் வாசித்து சாதனைப் படைக்கவேண்டும் என்ற நோக்கம் வெற்றிகண்டுள்ளது. நாடு தழுவிய நிலையில் 22 குழுக்கள் கலந்துகொண்டன. நிகழ்ச்சி வெற்றிபெற ஆதரவும் நிதியுதவியும் வழங்கிய அனைவருக்கும் டாக்டர் இருதயம் செபஸ்டியர் நன்றி தெரிவித்துக்கொண்டார். நேற்று நடைபெற்ற அந்த நிகழ்ச்சியின் சாதனையை ஐவர்கொண்ட குழு உறுதிசெய்த பிறகு மலேசிய சாதனைப் புத்தக அமைப்பின் அங்கீகாரத்திற்கு அனுப்பிவைக்கப்படும் என்றும் அவர் விளக்கமளித்தார்.

தொடர்ந்து பேசிய பேராசிரியர் டாக்டர் ஜெயபாலன் வள்ளியப்பன், பாரம்பரியக் கலையான ஆதிபறை தப்பு மேளம் குறித்து சிறப்பான விளக்கமளித்தார். மேலும் வருமாண்டு ஜனவரி மாதம் நடைபெறும் அருணகிரிநாதர் விழாவில் இந்தக் கலைக்கும் கலைஞர்களுக்கும் பங்குகொள்ள வாய்ப்பு வழங்கப்படும் என்றும் மலேசிய அருணகிரிநாதர் இயக்கத் தலைவருமான அவர் வருணித்தார்.

 Tags
steals the show

Young drummer


முதலையின் பிடியிலிருந்து அதிஷ்டவசமாக உயிர் தப்பிய மூதாட்டி

மலாக்கா, செப்டம்பர் 6 – முதலையால் இழுத்துச் செல்லப்பட்ட 60 வயது மதிக்கத்தக்க “மக்சிக் நூர்கைசர்” எனும் மூதாட்டி ஒருவர், அதிஷ்டவசமாக உயிர் பிழைத்தார்.

கடந்த 30 ஆண்டுகளுக்கும் மேலாக, இறால்களை சேகரிக்கும் பணியில் ஈடுபட்டுள்ள அம்மூதாட்டி, முதல் முறையாக அந்த பயங்ரமான அனுபவத்தை எதிர்கொள்ள நேர்ந்தது.

மலாக்காவிற்கும், நெகிரி செம்பிலானிற்கு எல்லையில் அமைந்திருக்கும் சுங்கை தீமோன் ஆற்றில் இறால்களை சேகரிக்க சென்ற போது, அவருக்கு அந்த பயங்கர அனுபவம் கிட்டியது.

திடீரென ஆற்றிலிருந்து மேல் எழுப்பிய முதலை ஒன்று, படகில் இருந்த மூதாட்டியின் காலை கவ்வி இழுத்துச் செல்ல முயன்றது. எனினும், முழு பலத்தையும் கொண்டு போராடி முதலையிடமிருந்து அவர் தப்பி வந்ததாக, மலாக்கா, டுயோங் நாடாளுமன்ற உறுப்பினர் டத்தோ முஹமட் நோர் ஹெல்மி அப்துல் ஹலிம் தெரிவித்தார்.

தற்சமயம், துவான்கு ஜபார் மருத்துவமனையில் அனுமதிக்கப்பட்டிருக்கும் அவரது உடல் நிலை, அறுவை சிகிச்சைக்கு பின்னர் சீராக இருப்பதாகவும் அவர் சொன்னார்.

சுங்கை திமோன், சுங்கை லிங்கியுடன் இணையும் கிளை நதியாகும். அது உப்பு நீர் முதலைகளின் உரைவிடமாகவும் திகழ்கிறது.

எனினும், சுங்கை தீமோன் நதிகரையோரத்தில், முதலை நடமாட்டம் இருப்பது குறித்து முதல் முறையாக தாம் கேள்விப்படுவதாக

முஹமட் நோர் ஹெல்மி சொன்னார்.

 Tags
elderly woman

in Melaka

survives croc attack


வயது மூப்பு தொற்றா நோய்களினால் மருத்துவமனைகளில் படுக்கைகள் பற்றாக்குறை

கிள்ளான், செப் 26 – வளர்ந்து வரும் வயதான மக்கள்தொகை மற்றும் தொற்றா நோய்களுக்கு உள்ளானவர்களின் எண்ணிக்கை அதிகரிப்பினால் கிட்டத்தட்ட அனைத்து பொது மருத்துவமனைகளிலும் படுக்கைகளுக்கு கடுமையான பற்றாக்குறை ஏற்பட்டுள்ளதாக கிள்ளான் Tengku Ampuan Rahimah (HTAR) மருத்துவமனையின் இயக்குனர் டாக்டர் Zulkarnain Mohamad Rawi தெரிவித்திருக்கிறார். தற்போது இந்த விவகாரம் பொது மருத்துவமனைகளை பாதிக்கும் ஒரு தீவிரமான பிரச்சனையாகும், மேலும் நிலைமையை மேம்படுத்த அரசாங்கம் உடனடியாக ஏதாவது செய்ய வேண்டும் என அவர் கேட்டுக்கொண்டார்.

வயதான சமூகமும் வேகமாக அதிகரித்து வருவதால், தொற்றா நோய்களுடன் வயது மூப்பு நோயாளிகளின் எண்ணிக்கையும் அதிகரித்துள்ளது. வயதான காலத்தில் நீரிழிவு , உயர் இரத்த அழுத்தம் மற்றும் இருதய நோய் தொடர்பான பிரச்னைகளும் அதிகரித்து வருகின்றன. இந்த நோயாளிகளுக்கு நிபுணத்துவ மருத்துவ சேவை தேவை, எனவே அவர்கள் மருத்துவமனைகளில் அனுமதிக்கப்பட வேண்டும். அவர்களால் தங்கள் நிலையை தாங்களாகவோ அல்லது கிளினிக்குகளுக்குச் செல்வதன் மூலமாகவோ நிர்வகிக்க முடியாது என்று டாக்டர் Zulkarnain கூறினார்.


ஓய்வு பெற்ற தச்சர்   டோட்டோ  ஜெக்போட்டியில் ரி.ம 13.6 மில்லின்  வென்றார்.

கோலாலம்பூர், மார்ச் 13 – ஓய்வு பெற்ற தச்சர் ஒருவர் டோட்டோ 4 D ஜெக்போட் குலுக்கலில் 13.6 மில்லியன் ரிங்கிட்டை பரிசுத் தொகையாக வென்றார். தமது மகன்கள் வாங்கிய இரண்டு புதிய கார்களின் பதிவு எண்கள் மே 3ஆம் தேதி டோட்டோ 4 D ஜெக்போட் குலுக்களில் முதல் இடத்தை பெற்றதன் மூலம் தமக்கு 13.6 மில்லியன் ரிங்கிட் பரிசு தொகை கிடைத்ததாக 77 வயதுடைய அந்த ஆடவர் தெரிவித்தார். தமது இரண்டு மகன்களும் புதிதாக வாங்கிய 2425 & 2085 கார்கள் அதிஸ்டத்தை கொண்டு வந்ததாக அவர் கூறினார்.

 Tags
Retired Carpenter

RM 13.6 million

Toto In the jackpot

won


வெப்ப காலம் ; விளையாட்டு உடைகளை அணிய கல்வி அமைச்சு அனுமதி

வெப்ப காலத்தில், மாணவர்களும், ஆசிரியர்களும், சாதாரண வீட்டு உடைகள் அல்லது விளையாட்டு உடைகளை அணிந்து பள்ளிக்கு செல்ல, கல்வி அமைச்சு அனுமதி வழங்கியுள்ளது.

மாணவர்கள், ஆசிரியர்கள் மற்றும் பள்ளி நிர்வாகத்தினரின் நலனை கருத்தில் கொண்டு அந்த தளர்வு வழங்கப்பட்டுள்ளதாக, கல்வி அமைச்சு ஓர் அறிக்கையின் வாயிலாக தெரிவித்தது.

கடுமையான வெயில் காலத்தில், வெப்பம் சார்ந்த உடல் உபாதைகளுடன், மனநல பாதிப்புகளும் ஏற்படக்கூடும்.

அதனால், பள்ளிகளில் தொடர் கண்காணிப்பு நடவடிக்கைகளை மேற்கொள்ளவும் பணிக்கப்பட்டுள்ளதாக, அந்த அறிக்கையில் குறிப்பிடப்பட்டுள்ளது.

 Tags
allows casual clothes

Education Ministry

hot spell

sportswear during


பிலிப்பீன்ஸில் குரங்கு படத்தைக் காட்டினாலும் சிம் அட்டை வாங்கிவிடலாம்; சிம் அட்டை சட்டத்தில் உள்ள ஓட்டை

பிலிப்பீன்ஸ், செப் 10 – அண்மையில் பிலிப்பீன்ஸ் அரசாங்கம் அதிகரித்துவரும் மோசடி சம்பவங்களைக் குறைக்க கைப்பேசிக்கான சிம் அட்டை வாங்குவதில் புதிய சட்டம் ஒன்றை அமல்படுத்தியது. அதில், சிம் அட்டையை பதிய வேண்டும் என்றால் பயணர்களின் புகைப்படத்தை இணைக்க வேண்டும் என்பது விதிமுறையாகும். ஏற்கனவே சிம் அட்டையை வைத்திருந்தவர்களும் அதே எண் வேண்டும் என்றால், இந்த விதிமுறைக்கேற்ப பதிந்தால் மட்டுமே அந்த எண்ணை பயன்படுத்த முடியும். இல்லாவிட்டால் அந்த எண் காலாவதி ஆகிவிடும்.

ஆனால், இப்புதிய சட்டம் அமலுக்கு வந்த காலக்கட்டத்தில்தான், ஸ்பேம் மற்றும் மோசடி குறுஞ்செய்திகளின் குற்றம் இன்னும் அதிகரித்திருப்பதாக கூறப்பட்டுள்ளது.

இதனை நிருபித்துக் காட்ட, ஒரு போலிஸ் அதிகாரி, ஒரு குரங்கின் புகைப்படத்தை அந்த சிம் அட்டையை பதிவு செய்யும் போது பதிவேற்றம் செய்துக் காட்ட, அது அந்த பதிவு இணைப்பில் ஏற்றுக் கொள்ளப்பட்டு அந்த சிம் அட்டை பயன்பாட்டிற்கு அனுமதிக்கப்படுகிறது.

இப்படி சட்டத்தில் உள்ள ஓட்டையால் குறைந்த விலையில் விற்கப்படும் சிம் அட்டைகளை மோசடிக்காரர்கள் வாங்கி குற்றச் செயல்களுக்கு பயன்படுத்த எளிதாகி விடுவதாக பலர் குறைக்கூறி வருகின்றனர்.

 Tags
'Monkey' ID photo

exposes loophole

Philippine SIM card law


மூதாட்டி கொலை ; ‘ஒரு தலைப்பட்ச காதல்’ தான் காரணமா?

நெகிரி செம்பிலான், போர்ட் டிக்சனிலுள்ள, வீடொன்றின் அறையில், மூதாட்டி கொலை செய்யப்பட்டு இறந்து கிடக்க காணப்பட்ட சம்பவத்திற்கு ஒரு தலைப்பட்ச காதலே காரணமாக இருக்கலாம் என நம்பப்படுகிறது.

இம்மாதம் ஒன்பதாம் தேதி, நண்பகல் மணி 12.30 வாக்கில், ஜாலான் பந்தாய் தெலுக் கெமாங்கிலுள்ள வீடொன்றில், 67 வயது மூதாட்டி ஒருவர் சுயநினைவு இன்றி கிடக்க காணப்பட்டார்.

அவர் சம்பவ இடத்திலேயே இறந்து விட்டதை பின்னர் மருத்துவ அதிகாரிகள் உறுதிப்படுத்தினர்.

சவப்பரிசோதனை வாயிலாக, அவர் கொலை செய்யப்பட்டது தெரிய வந்ததாக, போர்ட் டிக்சன் போலீஸ் தலைவர் சுப்ரிடெண்டன் ஐடி ஷாம் முஹமட் தெரிவித்தார்.

அதனை தொடர்ந்து, இம்மாதம் 16-ஆம் தேதி, அந்த கொலையுடன் தொடர்புடையவன் எனும் சந்தேகத்தின் பேரில் ஆடவன் ஒருவன் கைதுச் செய்யப்பட்டதையும் அவர் உறுதிப்படுத்தினார்.

அவனிடமிருந்து கைப்பேசி ஒன்று பறிமுதல் செய்யப்பட்ட வேளை ; ஒரு தலைப்பட்ச காதல் காரணமாக மூதாட்டி கொலை செய்யப்பட்டிருக்கலாம் என்பதும் தொடக்க கட்ட விசாரணையில் தெரிய வந்துள்ளதாக ஐடி ஷாம் சொன்னார்.

சம்பந்தப்பட்ட ஆடவனுக்கு எதிராக, இன்று போர்ட் டிக்சன் மாஜிஸ்திரேட் நீதிமன்றத்தில் கொலை குற்றச்சாட்டு சுமத்தப்பட்டது.

 Tags
elderly woman

killed

unrequited love


கோலாலம்பூர், ஜன 27 – நோன்பு பெருநாளுக்கு முன்னதாக சிலாங்கூர் சட்டமன்றம் கலைக்கப்படாது என அம்மாநில மந்திரிபெசார் Amirudin Shari உறுதிப்படுத்தினார். வெகு விரைவில் மாநில சட்டமன்றம் கலைக்கப்படாது. அதுவும் நோன்பு பெருநாளுக்கு முன்னதாக சிலங்கூர் சட்மன்றம் கலைக்கப்படும் சாத்தியம் இல்லையென்பதை தம்மால் உறுதிப்படுத்த முடியும் என அவர் தெரிவித்தார். இவ்வாண்டு சட்டமன்ற தவணைக் காலம் முடிவுற்ற கையுடன் தேர்தல் நடத்தவிருக்கும் ஆறு மாநிலங்களில் சிலாங்கூரும் ஒன்றாகும் .

இதனிடையே பகாங் ஒற்றுமை அரசாங்கத்தை வலுப்படுத்துவதற்காக அம்மாநில தேசிய முன்னணியும் பகாங் பக்காத்தான் ஹராப்பானும் ஒற்றுமை அரசாங்க ஆலோசனை மன்றத்தை அமைத்துள்ளன. இந்த ஆலோசனை குழுவுக்கு பகாங் பக்காத்தான் ஹராப்பான் தலைவர் என்ற முறையில் தாமும் ,பகாங் மாநில தேசிய முன்னணி தலைவர் Wan Rosdi Wan Ismail லும் தலைமையேற்றுள்ளதாக Amirudin Shari தெரிவித்தார்.

 Tags
before Aidilfitri

said MB

selangor

will not dissolve the state assembly


புயலினால் 60 வீடுகள் , வர்த்தக இடங்கள் சேதம் !

கங்கார், மார்ச் 30- கடும் மழையுடன் புயல் வீசியதைத் தொடர்ந்து கங்காரில் 60க்கும் மேற்பட்ட வீடுகள் மற்றும் வர்த்தக இடங்கள் சேதம் அடைந்தன. அந்த சம்பவத்தில் கங்கார் Taman sena Indah, Repoh, Behor Empiang, Jalan Syed Alwi , Kangar Jaya ஆகிய இடங்களில் அமைக்கப்பட்டிருந்த Bazar Ramadan கடைகளும் சேதம் அடைந்தன. உணவுப் பொருட்கள் மற்றும் பானங்கள் விற்பனை செய்யப்பட்ட இடங்களின் கூரைகளும் பறந்ததால் பெரிய அளவில் சேதம் ஏற்பட்டது. மரம் ஒன்று விழுந்ததில் கங்கார் தீயணைப்பு மற்றும் மீட்பு நிலையமும் சேதம் அடைந்தது. எனினும் இந்த பேரிடரினால் எவரும் காயம் அடையவில்லை. வீடுகள் மற்றும் கடை வைத்திருந்த சுமார் 91பேர் பாதிக்கப்பட்டதாக பெர்லீஸ் பொது தற்காப்பு படையின் இயக்குனர் Leftenan Kolonel Mohd Izaimi Md Daud தெரிவித்தார்.

 Tags
60 premises

by the storm

were damaged


சாலையில் மடிந்து கிடந்த நாயை தவிர்க்க முயன்ற பெண் ; மைவி கார் மோதி உயிரிழந்தார்

மலாக்கா, ஆகஸ்ட்டு 4 – சாலையில் மடிந்து கிடந்த நாயை தவிர்க்க முற்பட்ட பெண் ஒருவர் தாம் பயணித்த மோட்டார் சைக்கிளில் இருந்து விழுந்ததில், மைவி கார் மோதி உயிரிழந்தார்.

நேற்று காலை மணி 7.50 வாக்கில் நிகழ்ந்த அவ்விபத்தில், தொழிற்சாலை கண்காணிப்பாளராக பணிப்புரிந்த 24 வயது நூர் எலியா எஸதுல் ரபு, தலையில் ஏற்பட்ட பலத்த காயம் காரணமாக சம்பவ இடத்திலேயே உயிரிழந்தார்.

புக்கிட் ரம்பாயிலிருந்து, பத்து பெரெண்டாமிலுள்ள வேலை இடத்திற்கு சென்றுக் கொண்டிருந்த போது நூர் எலியா விபத்தில் சிக்கியதை, மலாக்கா தெங்ஙா போலீஸ் தலைவர் அசிஸ்டன் கமிஸ்னர் கிறிஸ்டோபர் பாதிட் உறுதிப்படுத்தினார்.

சாலையில் மடிந்து கிடந்த நாயை தவிர்க்க முயன்ற போது, அப்பெண் பயணித்த மோட்டார் சைக்கிள், மழை காரணமாக சாலை வழுக்கலாக இருந்ததால் கட்டுப்பாட்டை இழந்து அவர் சாலையில் விழுந்தார். அதனால், எதிர்புறத்திலிருந்து வந்த மைவி ரக கார் அவரை மோதித் தள்ளியது விசாரணையில் தெரிய வந்துள்ளது.

 Tags
Gadis elak bangkai anjing

maut dilanggar Myvi


அழும் மாணவருக்கு உதவிய இரக்கமுள்ள ஆசிரியர் ; நெட்டிசன்களின் இதயங்களை வென்றார்

வகுப்பறையில், ஹரி ராயா விருந்துபசரிப்பின் போது, தனது நற்காலியில் அமர்ந்து அழுது கொண்டிருந்த மாணவரை ஆசிரியர் ஒருவர் சமாதானம் செய்த சம்பவம் இணையப் பயனர்களின் பாராட்டுகளை பெற்றுள்ளது.

நீல நிற ‘பாஜூ மெலாயு’ உடையை அணிந்திருக்கும் சம்பந்தப்பட்ட மாணவன், தனது ராயா பலகாரங்களை யாரும் உண்ணவில்லை என அந்த ஆசிரியரிடம் கூறி அழுகிறான்.

அவனை, மிகவும் அன்போடு சமாதானம் செய்யும் அந்த ஆசிரியர், பலகாரம் வைக்கப்பட்டிருக்கும் இடத்தை காண்பிக்குமாறு அழைத்துச் செல்வதோடு, அங்கு அவனது பலகாரம் நிரப்பப்பட்டிருக்கும் புட்டி திறக்கப்படாமல் இருப்பதாலேயே யாரும் உண்ணவில்லை என மிகவும் பரிவாக விளக்குகிறார்.

அதன் பின்னர், அந்த பலகாரத்தை சுவைத்து பார்க்குமாறு அங்கிருந்தவர்களுக்கு அந்த ஆசிரியர் அழைப்பு விடுக்கிறார்.

அச்சம்பவம் தொடர்பான 32 வினாடி காணொளி டிக் டாக்கில் பதிவேற்றம் செய்யப்பட்டதை தொடர்ந்து, வைரலாகியுள்ளது.

அந்த காணொளி இதுவரை 40 ஆயிரம் முறை பகிரப்பட்டுள்ள வேளை ; ஆறு லட்சத்துக்கும் அதிகமான ‘லைக்குளை’ பெற்றுள்ளது.

 Tags
Compassionate

crying pupil

hearts

helps

Netizens

teacher

wins


மனித வள  அமைச்சர்  சிவக்குமாரின் கீழ் வேலை செய்த ஒப்பந்த கால 5 அதிகாரிகள்  நீக்கம்?

கோலாலம்பூர், மே 4 – மனித வள அமைச்சர் வி.சிவக்குமாரின் கீழ் ஒப்பந்தகால அடிப்படையில் வேலை செய்துவந்த ஐந்து அதிகாரிகள் நீக்கப்பட்டனர் என அந்த அமைச்சுக்கு நெருக்கமான தகவல்கள் தெரிவித்துள்ளன. மற்றொரு அதிகாரி மனித வள அமைச்சிலிருந்து ஜே.பி.ஏ எனப்படும் பொதுச் சேவைத் துறைக்கு மாற்றப்பட்டதாகவும் அந்த தகவல்கள் கூறின. இந்த தகவலை உறுதிப்படுத்த வணக்கம் மலேசியா அமைச்சரை தொடர்பு கொண்டுள்ளது. அந்நிய தொழிலாளர்கள் தருவிப்பது தொடர்பான விசாரணைக்காக கடந்த மாதம் சிவக்குமாரின் இரண்டு அதிகாரிகளை கைது செய்த எம்.ஏ.சி.சி நான்கு நாட்கள் தடுத்து வைத்திருந்த பின்னர் அவர்களை விடுவித்தது என்பது குறிப்பிடத்தக்கது.

 Tags
5 Officers Removal?

Human Resource minister

Sivakumar's Worked

under Contract period


40,000 ரிங்கிட் ஹெராயின் போதை பொருள் பறிமுதல் ; பள்ளி மாணவன் கைது

பாசீர் பூத்தே , ஜூன் 28 – பாசீர் பூத்தே, கம்போங் லெம்பா செமராக் (Kampung Lembah Semerak) எனும் இடத்தில போலீஸ் நடத்திய சோதனையில் , 40, 000 ரிங்கிட் மதிப்பிலான 74.80 கிராம் எடை கொண்ட ஹெராயின் (heroin) வகை போதை பொருளை வைத்திருந்த குற்றத்திற்காக , ஐந்தாம் படிவ மாணவன் ஒருவனை போலீஸ் கைது செய்துள்ளனர்.

கைது செய்யப்பட்ட அவ்வாடவன் பதிவு எண் இல்லாத ஒரு மோட்டார் வண்டியின் மேல் அமர்ந்திருந்ததை போலீஸ் கண்டுள்ளனர். போலீஸ் தன்னை அணுகுவதை அறிந்து அங்கிருந்து தப்பிக்க முயன்ற போது கைது செய்யப்பட்டுள்ளதாக தெரிய வந்துள்ளது.

சந்தேக நபரின் மோட்டார் சைக்கிளை சோதனையிட்ட போது சுமார் 20 மஞ்சள் வர்ண பாட்டில்களில் ஹெராயின் என சந்தேகிக்கப்படும் வெள்ளை தூள்கள் நிரப்பி இருப்பதை போலீஸ் கண்டிபிடித்துள்ளனர்.

கைது செய்யப்பட்ட அவ்வாடவனுக்கு 7 நாட்கள் தடுப்பு காவல் விதிக்கப்பட்டுள்ளது.

 Tags
000

ditahan bersama heroin bernilai RM40

Pelajar Tingkatan Lima


அரசாங்க உதவித் தொகைக்கான புதிய விண்ணப்பம் திறக்கப்பட்டுள்ளது

புத்ராஜெயா, மார்ச் 1 – B40 குறைந்த வருவாய் ஈட்டும் பிரிவினருக்கான Sumbangan Tunai Rahmah எனப்படும் அரசாங்க உதவித் தொகைக்கான, புதிய விண்ணப்பத்தை இன்று முதல் மார்ச் 31-ஆம் தேதி வரை செய்யலாம்.

அதே கால கட்டத்தில், அந்த உதவித் தொகையை பெற்று வருபவர்கள் தங்களது விபரங்களையும் புதுப்பித்துக் கொள்ளலாமென நிதியமைச்சு தெரிவித்தது.

https://bantuantunai.hasil.gov.my எனும் அகப்பக்கத்தின் வாயிலாக தகுதியானவர்கள் புதிய வின்ணப்பத்தை செய்வதோடு , விபரங்களையும் புதுப்பித்துக் கொள்ளலாம்.

 Tags
Cash Donation

New registration

of Rahmah

starting today


சாலை இடிந்தது பெல்டா செலாஞ்சாரில்  5,000 மக்கள்  சிக்கிக் கொண்டனர்

கோலாலம்பூர், மார்ச் 1 – தொடர்ச்சியான மழையைத் தொடர்ந்து பகாங் , ரொம்பினில் பெல்டா செலஞ்சாருக்கு செல்லும் முக்கியமான சாலை இடிந்ததால் 5,000த்திற்கும் மேற்பட்ட மக்கள் தொடர்பை இழந்துள்ளனர். இதர 10 குடியேற்றப் பகுதிகளுக்கு செல்லும் மாற்று வழிப் பாதையில் வெள்ளம் சூழ்ந்துள்ளதால் வாகனங்கள் எதுவும் செல்ல முடியாத சூழ்நிலை ஏற்பட்டுள்ளதாக கூறப்பட்டது. நேற்று முதல் பெய்து வரும் கடுமையான மழையினால் ஜோகூர் , சிகமாட்டுடன் எல்லையைக் கொண்ட பெல்டா குடியேற்ற பகுதிகளிலும் வெள்ளம் ஏற்பட்டுள்ளது. மழை கடுமையானதால் வேகமான நீரோட்டதினால் பெல்டா செலஞ்சாருக்கான பிரதான சாலை இடிந்ததால் அங்கு செல்வதற்கான இருவழி சாலைகளும் மூடப்பட்டுள்ளதாக ரொம்பின் மாவட்ட போலீஸ் தலைவர் Azahari Mukthar தெரிவித்தார்.

 Tags
Felda Selancar

more than 5000

residents of

The road collapsed

were trapped


பொது  போக்குவரத்து வாகனங்களிலும்  மருத்துவமனைகளிலும்  இனியும்  முகக் கவசம்  தேவையில்லை.

கோலாலம்பூர், ஜூன் 29 – பொது போக்குவரத்து வாகனங்களிலும் மருத்துவமனைகளிலும் ஜூலை 5ஆம் தேதியிலிருந்து இனியும் கட்டாயமாக முகக்கவரி அணிய வேண்டியதில்லையென சுகாதார அமைச்சர் டாக்டர்

Zaliha Mustafa அறிதித்திருக்கிறார். நோயாளிகளை கையாளும் சுகாதார பணியாளர்களும், கோவிட் தொற்றுக்கு உள்ளானவர்களும் தொற்று கட்டுப்பாட்டு விதிமுறையை பின்பற்றும் வகையில் தொடர்ந்து கட்டாயமாக முகக் கவரியை அணிந்திருக்க வேண்டும் . மேலும் மக்கள் கூட்டம் அதிகமாக உள்ள இடங்களில் நோய் எளிதாக பரவக்கூடிய தனிப்பட்ட நபர்கள் முகக் கவரிகளை அணியவேண்டும் என வலியுறுத்தப்பட்டுள்ளனர்.

 Tags
in hospitals

mandatory

Masks no longer

on public transport.


நாளை காலையில்    நெகிரி செம்பிலான்  பினாங்கு , சிலாங்கூரில்     மழை பெய்யும்

கோலாலம்பூர், ஆக 11 – நாளை ஆறு மாநிலங்களில் தேர்தல் நடைபெறவிருக்கும் வேளையில் பினாங்கு , நெகிரி செம்பிலான், மற்றும் சிலாங்கூரில் காலையில் மழை பெய்யும் என மலேசிய வானிலை துறை தகவல் வெளிட்டது, கிளந்தானில் வானிலை நன்றாக இருக்கும் என்று அறிவிக்கப்பட்டாலும், கெடாவில் கரையோரப் பகுதிகளில் மழை பெய்யும் என்று எதிர்பார்க்கப்படுகறது. திரெங்கானுவில் நாளை காலையில் மேகமூட்டமாக இருக்கும். நாளை பிற்பகலில் பினாங்கு, சிலாங்கூர் மற்றும கெடாவில் ஒன்றிரண்டு பகுதிகளில் மழை பெய்யும் என மலேசிய வானிலைத்துறை வெளியிட்ட அறிக்கையில் தெரிவித்துள்ளது. நெகிரி செம்பிலான் , கிளந்தான் மற்றும் திரெங்கானுவில் தொலைதூரப் பகுதிகளில் மழை பெய்யும். ஆறு மாநிலங்களிலும் 9.67 மில்லியன் வாக்காளர்கள் நாளை வாக்களிப்பார்கள் . மொத்தம் 245 தொகுதிகளில் வாக்களிப்பு சுமூகமாக நடைபெறுவதற்காக 3,190 வாக்களிப்பு நிலையங்களில் 17,048 வாக்கு சாவடிகள் அமைக்கப்பட்டுள்ளன.

 Tags
in penang

NS tomorrow morning

Rain expected

selangor


எதிர்காலத்தில்   ஜி.எஸ்.டி அமல்படுத்தும்  சாத்தியத்தை  ரபிஷி  மறுக்கவில்லை

கோலாலம்பூர், பிப் 28 – GST எனப்படும் பொருள்கள் மற்றும் சேவை வரி மீண்டும் அமல்படுத்தப்படும் சாத்தியத்தை பொருளாதார அமைச்சர் ரபிஷி ரம்லி மறுக்கவில்லை. ஜி.எஸ் .டி வரி அமலாக்கம் கால நேரத்தை பொறுத்து அமையும் என அவர் கூறினார். ஒரு காலத்தில் நஜீப் நிர்வாகத்தின் ஜி.எஸ்.டி வரிக்கு எதிரான இயக்கத்திற்கு பண்டான் எம்.பியான ரபிஷி ரம்லி தலைமையேற்றிருந்தார்.

ஆனால் இப்போது ஜி.எஸ்.டி வரியை அமல்படுத்துவதில் தாம் ஒட்டுமொத்தமாக எதிர்க்கவில்லை என்று நடப்பு மற்றும் ஓய்வு பெற்ற அரசு ஊழியர்களிடையே உரையாற்றியபோது அவர் தெரிவித்தார். அரசாங்கத்தின் வருமானத்தை உயர்த்த வேண்டும் என்பதற்காக மட்டுமே ஜி.எஸ்,டியை அமல்படுத்தவேண்டும் என்ற செயல்திட்டம் ஏற்புடையதாக இல்லை. வருமானத்திற்காக ஜி,எஸ்,டி அமல்படுத்த வேண்டும் என்றால் இந்த நிலைமை தொடர வேண்டும் என்ற சிந்தனை வந்துவிடும் என ரபிஷி சுட்டிக்காட்டினார்.

 Tags
Economy minister

GST rollout

Rafizi not discounting


அனைத்து  சமூகங்களும்  தரமான  கல்வியை  பெறுவதற்கு  முன்னுரிமை வழங்கப்படும்  –  டத்தோஸ்ரீ அன்வார்

கோலாலம்பூர், பிப் 12 – இந்நாட்டில் அனைத்து சமூகங்களும் எந்தவொரு பின்னணி மற்றும்   வேறுபாடு இன்றி தரமான  கல்வியை பெறுவதற்கான அம்சங்களில்  கவனம்  செலுத்த வேண்டியது மிகவும் முக்கியம் என  பிரதமர் டத்தோஸ்ரீ அன்வார் இப்ராஹிம் வலியுறுத்தினார்.

நாட்டிலுள்ள அடிப்படை வசதியற்ற பள்ளிகளின் பிரச்சனைகள் உட்பட நாடு முழுவதிலும் உள்ள  பள்ளிகளின் பிரச்சனைகளில் கவனம் செலுத்தப்படும்.

இதன் வழி பிள்ளைகள் மற்றும் எதிரகால தலைமுறையினரின் நலன்கள் பாதுகாக்கப்படும் என  தாம் வலியுறுத்த விரும்புவதாக   அவர் கூறினார்.

இந்த பிரச்சனைகள் தீர்க்கப்பட்டால்  இந்நாட்டில்  பள்ளிகள் மீதான பொதுமக்களின் நம்பிக்கை   தொடர்ந்து அதிகரிக்கும்   என்பதோடு  மேலும் முன்னேற்றத்தையும் போட்டா போட்டியிடும் ஆற்றலையும்  நாம் பெறமுடியும் என  நேற்று  Putrajaya-வில்   Seri Perdana  வளாகத்தில்  அனைத்து மலேசிய  ஆலய  குழுவுடன்  நடைபெற்ற தேநீர் விருந்தில் கலந்துகொண்டபோது அன்வார் தெரிவித்தார்.

கல்வி ,பொருளாதாரம் உட்பட இந்திய சமூகம் எதிர்நோக்கும் பல்வேறு பிரச்சனைகளை மனித வள அமைச்சர் வி.சிவக்குமார்  எழுப்பியிருந்த கோரிக்கைக்கு பதில் தெரிவிக்கும் வகையில் உரையாற்றியபோது  அன்வார்  இதனை தெரிவித்தார்.

இந்த நிகழ்வில் தொழில்முனைவர், கூட்டுறவு மேம்பாட்டுத்துறை துணையமைச்சர் செனட்டர் சரஸ்வதி கந்தசாமி,  ம.இ.காவின் தேசிய துணைத்தலைவரும் மனித வளத்துறையின் முன்னாள் அமைச்சருமான டத்தோஸ்ரீ எம் .சரவணன்  ஆகியோரும் கலந்துகொண்டனர்.

 Tags
and dignify it

and quality of education

anwar

for all communities

Improve the aspect


விரைவு  பஸ்ஸில்  தீ விபத்து  42 பயணிகள் உயிர் தப்பினர்

குவந்தான், ஜூலை 17 – Kuala Lumpur – Karak நெடுஞ்சாலையின் 52.5 ஆவது கிலோமீட்டரில் Bentong, Hutan Lipur Lentang கிற்கு அருகே பயணத்தில் ஈடுபட்டிருந்த விரைவு பஸ்ஸில் தீப்பிடித்ததில் அதிலிருந்த 42 பயணிகளும் இரு ஓட்டுனர்களும் உயிர் தப்பினர். இரவு மணி 11.15 அளவில் தகவல் அறிந்தவுடன் பெந்தோங் தீயணைப்பு நிலையத்தை சேர்ந்த இரண்டு தீயணைப்பு வண்டிகளுடன் எட்டு தீயணைப்பு அதிகாரிகள் நிகழ்விடத்திற்கு அனுப்பிவைக்கப்பட்டதாக Pahang தீயணைப்பு மற்றும் மீட்பு நிலையத்தின் அதிகாரி ஒருவர் தெரிவித்தார். காஜாங்கிலிருந்து கோத்தாபாருவை நோக்கி அந்த விரைவு பஸ் பயணம் சென்று கொண்டிருந்தபோது அந்த பஸ்ஸின் இயந்திரப் பகுதியிலிருந்து தீ பரவியதாக அந்த அதிகாரி கூறினார்.

 Tags
catches fire

express bus

with 42 passengers


நேபாளத்தில் விமானம் விழுந்து  நொறுங்கியதில் 68 பேர் உயிரிழப்பு

காத்மாண்டு, ஜன 16 – நேப்பாளம் , Pokhara நகரில், புதிதாக திறக்கப்பட்ட விமான நிலையத்தில் தரையிறங்கும் போது, உள்ளூர் விமானம் ஒன்று, திடீரென பள்ளத்தாக்கில் விழுந்து நொறுங்கியதில் 68 பேர் உயிரிழந்தனர்.

கடந்த 30 ஆண்டு காலத்தில் நிகழ்ந்த அந்த மோசமான விமான விபத்தின்போது, விமானத்தில் 72 பேர் பயணமாகியதாக அந்நாட்டு அதிகாரத்துவ தரப்பு கூறியது.

பள்ளத்தின் விளிம்பில் மாட்டிக் கொண்ட , நொறுங்கிய விமான பாகங்களில் இருந்து , உடல்களைக் கையிற்றினால் கட்டி மீட்பு படையினர் வெளியே கொண்டு வந்தனர். சில உடல்கள் அடையாளம் காண முடியாத அளவிற்கு தீயில் கருகி இருந்ததாக அதிகாரிகள் தெரிவித்தனர்.

விமானம் விபத்துக்குள்ளான காரணம் உடனடியாக தெரிய வராத நிலையில், தரையிறங்கும் சமயம் அந்த விமானம் உயரத்தில் கட்டுப்பாடின்றி சுழன்றதாக சாட்சியாளர் ஒருவர் தெரிவித்தார்.

 Tags
68

confirmed dead

Nepal resort town

Plane crashes


நம்பிக்கை குழுமத்தின் “நம்பிக்கை வர்த்தக & நட்சத்திர விருதுகள் 2023″

கோலாலம்பூர், அக் 11 – மலேசியாவில் 25 ஆண்டுகளுக்கு மேலாக செயல்படும் நம்பிக்கை குழுமம், “நம்பிக்கை வர்த்தக விருதுகள்”, “நம்பிக்கை நட்சத்திர விருதுகள்” 2023 என மாபெரும் இரண்டு விருதளிப்புகளை நடத்தவுள்ளது.

இந்த ஆண்டில் மிகப் பிரம்மாண்டமான இந்த விருது விழாக்கள், எதிர்வரும் அக்டோபர் 26 மற்றும் 27 ஆம் தேதிகளில் கோலாலம்பூரில் உள்ள டேவான் துன் ரசாக், பேங்க் ரக்யாட் மண்டபத்தில் நடைபெறவிருக்கின்றது.

இந்த ஆண்டு முதல் முறையாக வழங்கப்படவுள்ள “நம்பிக்கை வர்த்தக விருதுகள்” வழி மலேசியாவில் இந்தியர்களின் அடையாளம் தொடர்ந்து நிலைபெறுவதற்கு உழைத்த தொழில் முனைவோர்கள் கௌரவிக்கப்படவிருக்கிறார்கள்.

இந்த விழாவில் அனைத்துத் துறை சார்ந்த வர்த்தகர்களுக்கும், வளர்ந்து வரும் தொழில் முனைவோர்களுக்கும் விருதுகள் வழங்கப்படும். இவ்விருது விழாவில் சுமார் 30 விருதுகள் வழங்கப்படவிருக்கின்றது.

இதனிடையே, நம்பிக்கை நட்சத்திர விருதுகள் ஏற்பாடு செய்யப்படுவது இது இரண்டாவது ஆண்டாகும்.

சமுதாயத்தின் மேம்பாட்டிற்காக தொடர்ந்து பாடுபடும் இந்தியச் சமுதாயத்தின் முன்னோடிகள், சாதனையாளர்கள், கலை மற்றும் சமூக ஊடக கலைஞர்களை கௌரவிக்கும் வகையில் இவ்விருது விழாவில் சுமார் 35 விருதுகள் வழங்கப்படவிருக்கின்றது.

awards.nambikkai.com.my என்ற அகப்பக்கத்தில் மக்கள் அக்டோபர் 14 முதல் 24ஆம் தேதிவரை வாக்களிக்கலாம்.

இந்த ஆண்டு தமிழ்நாட்டிற்கான கலைத்துறை விருதுகளையும் அறிமுகம் செய்திருக்கிறது நம்பிக்கை குழுமம். இதில் வாழ்நாள் சாதனையாளர் விருதும் அடங்கும்.

இதனிடையே “மலேசிய மாமனிதர்” துன் சாமிவேலு வாழ்நாள் சாதனையாளர் விருதும் இம்முறையும் வழங்கப்படவிருக்கின்றது.


முகமட்  ஹசான், சனுசி நோர், அந்தோனி லோக் நேரடி போட்டி

சிரம்பான், ஜூலை 29 – அரசியல் கட்சியின் சில தலைவர்கள் தங்களது மாநில சட்டமன்ற தொகுதிகளை தற்காத்துக் கொள்வதில் நேரடி போட்டியை எதிர்நோக்கியுள்ளனர். தோக் மாட் என அழைக்கப்படும் அம்னோவின் துணைத்தலைவர் முகமட் ஹசான் நெகிரி செம்பிலானில் தற்காப்பு அமைச்சருமான முகமட் ஹசான் தமது ரந்தாவ் தொகுதியை தற்காத்துக் கொள்வதில் நேரடி போட்டியை எதிர்நோக்கியுள்ளார். அவரை எதிர்த்து பெரிக்காத்தான் நேசனல் கூட்டணியின் உறுப்புக் கட்சியான பாஸ் கட்சியைச் சேர்ந்த Rozmal Malakan போட்டியிடுகிறார். தேசிய முன்னணின் துணைத்தலைவரான முகமட ஹசான் ஐந்தாவது தவணையாக ரந்தாவ் தொகுதியில் போட்டியிடுகிறார்.

கெடா மாநில பெரிக்காத்தான் நேசனல் கூட்டணியின் தலைவரும் கெடா மாநில மந்திரிபுசாருமான சனுசி நோர் தமது Jeneri சட்டமன்றதொகுதியை தற்காத்துக் கொள்வதற்கு தேசிய முன்னணியின் Khiri Abu Kassim மிடம் நேரடி போட்டியை எதிர்நோக்கியுள்ளார். இந்த மாநில தேர்தலில் அவரது தலைமையிலான பாஸ் மாநில அரசாங்கம் பக்காத்தான் ஹராப்பான் – அம்னோ கூட்ணிக்கு கடும் போட்டியை கொடுக்கும் என எதிர்பார்க்கப்படுகிறது.

DAP யின் தலைமைச் செயலாளரும் போக்குவரத்து அமைச்சருமான

அந்தோனி லோக் நெகிரி செம்பிலானில் தமது Chennah சட்டமன்ற தொகுதியை தற்காத்துக்கொள்வதற்கு பெரிக்காத்தான் நேசனல் கூட்டணியின் பெர்சத்து கட்சியைச் சேர்ந்த Rosmadi Arif டமிருந்து நேரடி போட்டியை எதிர்நோக்கியுள்ளார். இதற்கு முன் 2013ஆம் ஆண்டு முதல் Chennah தொகுதி சட்டமன்ற உறுப்பினராக இருந்துள்ள அந்தோனி லோக் Lobak தொகுதியிலும் இரண்டு தவணைக்காலம் சட்டமன்ற உறுப்பினராக இருந்துள்ளார்.

 Tags
Loke in straight fights

Sanusi

Tok Mat


ஶ்ரீநிகரில் உள்ள ஆசியாவின் பெரிய துலிப் பூங்கா பொது மக்களுக்கு திறக்கப்படுகிறது

ஶ்ரீநகர், மார்ச் 14 – இந்தியா காஷ்மீர், ஶ்ரீநகரில் அமைந்திருக்கும் ஆசியாவின் மிகப் பெரிய துலிப் மலர் பூங்கா, பொது மக்களுக்கு மார்ச் 19-ஆம் தேதி திறக்கப்படவிருக்கிறது.

உள்ளூர் மக்கள் மத்தியில் மிகவும் பிரசித்தி பெற்றிருக்கும் அந்த பூங்காவில் 68 வகைகளைச் சேர்ந்த 15 லட்சத்துக்கும் அதிகமான துலிப் ( Tulip ) மலர்கள், பல வண்ணங்களில் பூத்துக் குலுங்குகின்றன.

அந்த பூங்கா இன்னும் சில தினங்களில் வருகையாளர்களை வரவேற்கவிருக்கும் நிலையில், மலர்கள் செழிப்புடன் இருக்க நூற்றுக்கணக்கான தோட்டத் தொழிலாளர்கள் ஓய்வின்றி உழைத்து வருகின்றனர்.

உலகப் புகழ்பெற்ற தால் ஏரியை நோக்கி அமைந்திருக்கும் இந்த பூங்காவிற்கு நேரில் வருபவர்கள், மலர் அதிசய உலகிற்கு வந்தது போன்ற உணர்வினைப் பெறுவார்கள் என இப்பூங்கா பராமரிப்பு அதிகாரிகள் கூறியுள்ளனர்.

 Tags
Asia's largest tulip

garden in Srinagar

is all set to open

on March 19


அன்வாரின் முகம் அஞ்சிடப்பட்ட பதாகை சேதம் ; போலீஸ் புகார் செய்யப்பட்டுள்ளது

தஞ்சோங் கராங், ஆகஸ்ட்டு 2 – பிரதமர் டத்தோ ஸ்ரீ அன்வார் இப்ராஹிமின் முக பேனர் சேதப்படுத்தப்பட்ட சம்பவம் தொடர்பில் புகார் பெறப்பட்டுள்ளதை, போலீஸ் உறுதிப்படுத்தியது.

ஜூலை 20-ஆம் தேதி அச்சம்பவம் நிகழ்ந்ததாக, குவாலா சிலாங்கூர் மாவட்ட போலீஸ் தலைவர் சுப்ரிடெண்டன் ரம்லி காசா தெரிவித்தார்.

அதே நாள் அன்று அச்சம்பவம் தொடர்பில் போலீஸ் புகார் செய்யப்பட்டதையும் அவர் உறுதிப்படுத்தினார்.

முன்னதாக, அந்த பேனர் சேதப்படுத்தப்பட்டிருக்கும் படம் சமூக ஊடகங்களில் வைரலானது.

இதனிடையே, ஜாலான் ராஜா மூசா சாலையில் வைக்கப்பட்டிருந்த பிரதமரின் பேனரும் சேதப்படுத்தப்பட்டுள்ளதாக, பாக்காதான் ஹரப்பான் சட்டமன்ற வேட்பாளர் முஹமட் யாஹ்யா மாட் சாரி தெரிவித்தார்.

பிரதமரின் பேனர் சேதப்படுத்தப்பட்டுள்ளது இது ஐந்தாவது சம்பவமாகும். ஏற்கனவே அது தொடர்பில் போலீஸ் புகார் செய்யப்பட்டுள்ளதையும் முஹமட் யாஹ்யா சுட்டிக்காட்டினார்.

தேர்தல் பரப்புரையில் ஈடுபட்டுள்ள கட்சிகள், ஒருவருக்கு ஒருவர் மரியாதை கொடுத்து நடந்து கொள்ளும் பண்பை வளர்த்துக் கொள்ள வேண்டுமெனவும் அவர் நினைவுறுத்தினார்.

 Tags
Anwar dirosakkan

kain rentang wajah

Polis terima laporan


மாரேவா தடை உத்தரவை ரத்து செய்யும் நஜிப்பின் முயற்சியை உயர்நீதிமன்றம் தள்ளுபடி செய்தது

கோலாலம்பூர், செப் 27- 1 எம்டிபி மற்றும் அதன் துணை நிறுவனங்களில் ஒன்றான 681 மில்லியன் டாலர் மதிப்புள்ள சொத்துகள் மீதான மாறேவ

(மாரேவா )தடை உத்தரவை ரத்து செய்வதற்கு முன்னாள் பிரதமர் டத்தோஸ்ரீ நஜிப் ரசாக் மேற்கொண்ட முயற்சியை கோலாலாம்பூர் உயர் நீதிமன்றம் தள்ளுபடி செய்தது. உயர் நீதிமன்ற நீதிபதி அதன் முஸ்தபா யூசுப் அஹ்மத் இன்று வழங்கிய தீர்ப்பில் இதனை தெரிவித்தார். மரேவா தடை உத்தரவு என்பது சட்ட நடவடிக்கையின் தீர்விற்காகக் காத்திருக்கும்போது ஒரு தரப்பு எந்தவொரு சொத்தையும் அகற்றுவதைத் தடுக்கும் ஒரு ஆணையாகும். இந்தத் தடை உத்தரவு நஜிப் தனது வாழ்க்கைச் செலவுகள் மற்றும் சட்டக் கட்டணங்களுக்காக மாதம் 100,000 ரிங்கிட்க்கு மிகாமல் மீட்டுக்கொள்வதை கட்டுப்படுத்தியது.

மேலும் மொத்த தொகைக்கு மேல் அவருக்கு நிதி தேவைப்பட்டால் 1MDB மற்றும் உலகளாவிய பன்முகப்படுத்தப்பட்ட ஆலோசகர்களிடமிருந்து எழுத்துப்பூர்வ அனுமதியைப் பெற வேண்டும். நஜிப் 1MDB மற்றும் க்ளோபல் டிவேர்சிபித் டுக்கு 681 மில்லியன் அமெரிக்க டாலர்கள் வரையிலான தனது சொத்துக்கள், மலேசியா அல்லது வெளிநாட்டில், அவரது சொந்த பெயரில் அல்லது இல்லாவிட்டாலும், மற்ற பிரதிவாதிகளுக்கு மட்டும் அல்லது கூட்டாகச் சொந்தமானது குறித்து எழுத்துப்பூர்வமாக வெளிப்படுத்த வேண்டும் என்றும் அது கூறியது. கடந்த ஆண்டு பிப்ரவரி 8 ஆம் தேதி, 1எம்டிபி மற்றும் க்ளோபல் டிவேர்சிபித் investment கம்பெனி லிமிடெட் ஆகியவற்றின் மாரேவா தடை உத்தரவுக்கான எஸ் பார்ட் ஒருசார்பான விண்ணப்பத்தை நீதிமன்றம் அனுமதித்தது.

 Tags
attempt to put aside Mareva injunction

High Court dismisses

najib


இந்திய பாரம்பரிய கயிற்றுக் கட்டிலின் விலை ஆயிரத்து 200 டாலரா? ஆச்சரியத்தில் ஆழ்த்திய அமெரிக்க  இணைய விற்பனை

இந்தியாவின் பாரம்பரிய வீட்டுப் பொருட்களில் ஒன்றான கயிற்றுக் கட்டில், அண்மைய சில நாட்களாக இணையவாசிகளின் கவனத்தை பெரிதும் ஈர்த்துள்ளது.

ஏன் என யூகிக்கிறீர்களா? அதிகபடியான விலை தான் அதற்கு காரணம்.

அண்மையில் அறிமுகம் கண்ட, அமெரிக்க இ-காமர்ஸ் தளமான எட்ஸியையில் (Etsy), ‘சார்பாய்’ (Charpai) அல்லது காதியா (Khatiya) என அழைக்கப்படும் கயிற்றுக் கட்டிகள் தலா ஆயிரத்து 200 அமெரிக்க டாலர் அல்லது ஒரு லட்சம் இந்திய ரூபாயிக்கு விற்கப்படுகின்றன.

பெரும்பாலான இந்தியர்களின் வீடுகளில் காணப்படும் பொருட்களில் ஒன்றாக கயிற்றுக்கட்டிகள் திகழ்கின்றன.

இந்தியாவில், ஆயிரம் ரூபாய்க்கு கயிற்றுக்கட்டில்களை எளிதாக வாங்கலாம்.

எனினும், எட்ஸியையில் அதன் விலையை கண்டு பலரும் வாய் பிளக்கின்றனர்.

கயிற்றுக்கட்டிகளை, மிகவும் அழகான கை வேலைபாடுகளில் ஆன பாரம்பரிய இந்திய படுக்கை என எட்ஸியில் குறிப்பிடப்பட்டுள்ளது. மரம் அல்லது சணல் கயிறுகள் கொண்டு நெய்யப்படும் கயிற்றுக்கட்டிகள் இந்திய சிறு வணிகர்களின் வாழ்வாதாரமாக விளங்குவது குறிப்பிடத்தக்கது.

 Tags
‘charpai’ online

200

Bizarre

for over $1

is selling Indian

This US company


சாலை ஓரத்தில் நிறுத்தி வைக்கப்பட்டிருந்த லோரியின் பின்னால் மோதி பெண் உயிரிழந்தார் ; சட்ட நடவடிக்கை எடுக்க குடும்பத்தார் உத்தேசம்

சிரம்பான், செப்டம்பர் 5 – வடக்கு தெற்கு நெடுஞ்சாலையில், செனாவாங் ஓய்வுப் பகுதியிலிருந்து வெளியேறும் இடத்தில், சாலையோரத்தில் நிறுத்தி வைக்கப்பட்டிருந்த கொள்கலன் லோரியின் பின்னால் மோதி விபத்துக்குள்ளான பெண் ஒருவர், சம்பவ இடத்திலேயே உயிரிழந்தார்.

இம்மாதம் இரண்டாம் தேதி, காலை மணி 7.45 வாக்கில், தனது ஆண் நண்பரை, கோலாலம்பூர் அனைத்துலக விமான நிலையத்தில் விட்டு விட்டு, அப்பெண் தனது Ativa ரக காரில் மலாக்காவிற்கு திரும்பிக் கொண்டிருந்த போது அவ்விபத்து நிகழ்ந்தது.

தலை மற்றும் உடலில் ஏற்பட்ட பலத்த காயம் காரணமாக அப்பெண் உயிரிழந்ததை, சிரம்பான் மாவட்ட போலீஸ் தலைவர் சுப்ரிடெண்டன் முஹமட் ரோஸ்லி இசாக் உறுதிப்படுத்தினார்.

அப்பெண் பயணித்த கார் கட்டுப்பாட்டை இழந்து, சாலையோரத்தில் நிறுத்தி வைக்கப்பட்டிருந்த Volvo ரக கொள்கலன் லோரியை மோதித் தள்ளியது.

லோரிகளை நிறுத்தி வைக்கும் இடம் காலியாக இல்லாததால், அந்த கொள்கலன் லோரி சாலையோரத்தில் நிறுத்தி வைக்கப்பட்டிருந்ததாக கூறப்படுகிறது.

இந்நிலையில், அப்பெண்ணின் குடும்பத்தார், சம்பந்தப்பட்ட லோரி ஓட்டுனர் அல்லது நிறுவனத்திற்கு எதிராக சட்ட நடவடிக்கை எடுக்க உத்தேசித்து வருவதாக, உள்நாட்டு நாளிதழ் ஒன்று செய்தி வெளியிட்டுள்ளது.

சம்பந்தப்பட்ட லோரியை முறையான இடத்தில் நிறுத்தி இருந்தால், ஓர் உயிரை பலிகொண்ட அவ்விபத்தை தவிர்த்திருக்கலாம் என அப்பெண்ணின் நண்பர் ஒருவர் சமூக ஊடகத்தில் பதிவிட்டுள்ளார்.

 Tags
After Car Hits Back Of Lorry On North-South Expressway

Woman Dies


உதயநிதி ஸ்டாலினுக்கு எதிராக கண்டன பேரணியை ம.இ.கா நடத்தும் – டான்ஸ்ரீ விக்னேஸ்வரன்

கோலாலம்பூர், செப் 22 – சனாதான தர்மம் இருக்கக்கூடாது என்ற பேசியிருக்கும் தமிழக இளைஞர் விளையாட்டுத்துறை அமைச்சர் உதயநிதி ஸ்டாலினுக்கு எதிராக அமைதியான முறையில் கண்டன பேரணியை ம.இ.கா நடத்தவிருக்கிறது. எதிர்வரும் 29 ஆம் தேதி வெள்ளிக்கிழமை மாலை 4 மணிக்கு கோலாலம்பூரில் உள்ள இந்திய தூதரகத்தில் தொடங்கும் என ம.இ.கா தேசிய தலைவர் டான்ஸ்ரீ SA விக்னேஸ்வரன் தெரிவித்தார். . அதோடு உதயநிதி ஸ்டாலினுக்கு எதிராக இந்திய அரசாங்கம் நடவடிக்கை எடுக்க வேண்டும் என கோரிக்கை விடுத்து இந்திய தூதரகத்திடம் மகஜர் வழங்கப்பட வேண்டும் என இன்றைய மத்திய செயலவைக் கூட்டத்தில் முடிவு எடுக்கப்பட்டதாகவும் விக்னேஸவரன் தெரிவித்தார்.

ம.இ.காவின் பொதுப் பேராவை இவ்வாண்டு நவம்பர் 18 ஆம் தேதி செர்டாங்கில் மேப்ஸ் மாநாட்டு மண்டபத்தில் நடைபெறவிருக்கிறது. தேசிய முன்னணியின் தலைவர் இம்மாநாட்டிற்கு வருகை புரிவார். ம.இ.கா பொதுப் பேரவை ஒரு நாள் மாநாடாக நடைபெறும் என விக்னேஸ்வரன் தெரிவித்தார். மேலும்

மாநில ம.இ.கா தொடர்பு குழுக்களின் மாநாடுகள் அக்டோபர் மாதம் நடைபெறுவதற்கு எற்பாடு செய்யப்பட்டுள்ளதாக அவர் கூறினார். ம.இ.கா தலைமையகத்தில் இன்று நடைபெற்ற ம.இ.கா மத்திய செயலவைக் கூட்டத்திற்கு பின் செய்தியாளர்களிடம் பேசியபோது அவர் இத்தகவலை வெளியிட்டார்.

இதனிடையே இந்திய சமூகம் எதிர்நோக்கும் பிரச்சனைகள் தொடர்பாக மக்கள் சக்தி கட்சியுடன் ஒத்துழைப்பை மேற்கொள்வது குறித்தும் இன்றய கூட்டத்தில் முடிவு செய்யப்பட்டதாக அவர் கூறினார். இதன்வழி இந்திய சமூகம் தொடர்பான பல்வேறு விவகாரங்களில் இரு கட்சிகளுக்கிடையே நல்ல ஒத்துழைப்பு மற்றும் புரிந்துணர்வுடனும் செயல்பட முடியும் என்றும் அவர் தெரிவித்தார்.

 Tags
18hb November

akan diadakan pada

Mesyuarat agung MIC


அவசர சிகிச்சை பிரிவு பிரச்சனைக்கு தீர்வுக் காண்பதில் சுகாதார அமைச்சு தீவிரம்

மருத்துவமனைகளின், அவசர பிரிவுகளில் ஏற்பட்டுள்ள பிரச்சனைகளை கண்டறிந்து அவற்றுக்கு தீர்வுக் காணும் நடவடிக்கைகளை சுகாதார அமைச்சு தொடர்ந்து மேற்கொள்ளும்.

ஒவ்வொரு அவசர சிகிச்சை பிரிவும், வெவ்வேறு வகையான சவால்களை எதிர்கொள்வதே அதற்கு காரணம் என சுகாதார அமைச்சர் டாக்டர் சாலிஹா முஸ்தபா தெரிவித்தார்.

குறிப்பாக, அண்மையில் பெரிய மருத்துவமனை ஒன்றின் அவசர சிகிச்சை பிரிவுக்கு சென்றிருந்த போது, மருத்துவமனையில் அனுமதிக்கப்பட வேண்டிய நோயாளி ஒருவர் அவசர சிகிச்சை பிரிவில் சிக்கிக் கொண்டதால், பணியாளர்கள் சிரமத்திற்கு இலக்கானதை தாம் நேரடியாக கண்டதை அமைச்சர் சுட்டிக் காட்டினார்.

நோயாளிகளை அனுமதிக்கும் நிர்வாக நடைமுறைகளில் ஏற்படும் தாமதம், பாதகமாக சூழலை ஏற்படுத்திவிடுகின்றன.

அதனால், கடைநிலை பணியாளர்களும், நோயாளிகளும் எதிர்கொள்ளும் பிரச்சனைகளை அடையாளம் கண்டு, அவற்றுக்கு தீர்வுக் காணும் நடவடிக்கைகளை சுகாதார அமைச்சு எடுத்து வருவதாக சாலிஹா சொன்னார்.

 Tags
dept issues

MOH working to

resolve emergency


அரசியல்  தோல்வியை ஏற்க முடியாமல்   இனத்துவேச ஆயுதத்தை  டாக்டர் மகாதீர்  கையில் எடுத்துள்ளார் – டாக்டர் ராமசாமி சாடல்

பினாங்கு , மார்ச் 6 – கட்சியில் உழைத்தவர்கள் பலர் இருக்கும்போது ம.இகாவின் முன்னாள் தலைவரின் மகனும் 2 மாதங்களுக்கு முன் DAP யில் இணைந்த மருத்துவமனை இயக்குனர் ஒருவருக்கு செனட்டர் பதவியை வழங்க முடிவு செய்ததாக கூறப்படும் அக்கட்சியின் சில தலைவர்களுக்கு எதிராக DAP யின் அடிமட்ட தொண்டர்கள் கேள்வி எழுப்பியுள்ளனர். செனட்டர் பதவியை ஏற்பதற்கு கட்சியில் ஆற்றல் கொண்ட எந்த தலைவரும் இல்லையா? அல்லது DAP யிலுள்ள எவருக்குமே தகுதியில்லையா என அக்கட்சியின் செயலாளர் அந்தோனி லோக்கிற்கு DAP தொண்டர்கள் கேள்வி எழுப்பியுள்ளனர். செனட்டர் பதவிக்கு பரிந்துரைக்கப்பட்ட லிங்கேஸ்வரன் யார்? அந்த புதிய உறுப்பினரும் அவரது தந்தையும் DAP க்கு என்ன சேவை செய்தார்கள். கட்சியில் நீண்ட காலம் உழைத்த DAP தொண்டர்களில் எவருமே செனட்டர் பதவிக்கு பரிசீலிக்கப்படாதது ஏன்? திடீரென பாரசூட்டில் குதித்தவருக்கு செனட்டர் பதவிக்கு பரிசீலிப்பது ஏன் என்றும் DAP தொண்டர்கள் கேள்வி எழுப்பினர்.

ஒருவர் கட்சியில் இணைந்து இரண்டு ஆண்டுகளுக்கு பின்னரே பதவிகளுக்கு பரிசீலிக்க முடியும் என்ற விதிமுறையை DAP சில ஆண்டுகளுக்கு முன் கொண்டிருந்தது. ஆனால் இரண்டு மாதங்களுக்கு முன் கட்சியில் சேர்ந்த ஒருவர் செனட்டர் பதவிக்கு முன்மொழியப்படுவது அபத்தமாக இருக்கிறது. அப்படி என்ன சிறப்பு அம்சம் அந்த நபருக்கு உள்ளது. அப்படியானால் விதிமுறைகளும் கட்டுப்பாடுகளும் கட்சியைத் சேர்ந்த சாதாரண உறுப்பினர்களுக்கு மட்டும்தானா என பினாங்கிலுள்ள 24 DAP கிளைகளின் அடிமட்ட உறுப்பினர்கள் போக்குவரத்து அமைச்சருமான அந்தோனி லோக்கிற்கு கேள்வி எழுப்பியுள்ளனர்.

 Tags
An open letter

Brother Anthony Loke

to DAP Secretary General


அடுத்தடுத்து  12 கொலைகளை  செய்த இந்தோனோசிய  மந்திரவாதி கைது

மத்திய ஜாவா  Banjanegara  -வில் அடுத்தடுத்து  12 பேரை கொலை செய்த இந்தோனேசிய மந்திரவாதி ஒருவனை அந்நாட்டு  போலீசார் கைது செய்துள்ளனர்.

உண்மையில் அந்த நபர்   பலரை கொலை செய்திருப்பதாகவும் அவர்கள் மொத்தம் எத்தனை பேர் என்பதை தம்மால் சரியாக நினைவுகூற முடியவில்லையென    45 வயதுடைய  Slamet  Tohari  என்ற அந்த  மந்திரவாதி  தெரிவித்திருக்கிறான்.

மந்திர சக்தியின் மூலம்  பணத்தை இரட்டிப்பாக்கும் சக்தியை கொடுப்பதாக கூறி   பலருக்கு விஷம் கொடுத்து  கொலை செய்ததாக கூறப்படும் 12 பேரின் உடல்கள்  மத்திய ஜாவாவில்   அந்த   ஆடவருக்கு  சொந்தமான  தோட்டத்திலிருந்து தோண்டி எடுக்கப்பட்டது.

இதுவரை   9 உடல்கள் அடையாளம் காணப்பட்டது.

அவற்றில்   40 மற்றும்  50 வயதுக்குட்பட்ட  ஆறு ஆடவர்கள்  மற்றும்  25க்கும்  35 வயதுக்கும் உட்பட்ட மூன்று பெண்களின் உடல்களும் அடங்குவர்.

 Tags
12 people

arrested a man

At least

earlier this month

Indonesia police

who allegedly killed


கமலநாதனுக்கு பேரா அரசு நிலப்பட்டா வழங்கியது

ஈப்போ, மே 10 – விபத்து ஒன்றில் சிக்கி உடல் நிலை பாதிக்கப்பட்டு வேலை செய்ய இயலாத நிலைக்கு உள்ளானதோடு வறுமை நிலையில் வாடகை வீட்டில் வசித்து வந்த முன்னாள் அரசு ஊழியரான கே. கமலநாதனுக்கு விடிவு காலம் பிறந்தது. ஈப்போவில் டேஷா ஸ்ரீ வாங்கி எனும் இடத்தில் வாடகை வீட்டில் வசித்து வரும் இவருக்கு மாநில அரசாங்கம் நிலப்பட்டா வழங்கியது.

நரம்பியல் நோயினால் பாதிக்கப்பட்டுள்ள தம்மை கடந்த 2021 ஆம் ஆண்டு மாநில ம.இ.கா.வின் தலைவர் டத்தோ வி. இளங்கோவின் கவனத்திற்கு பத்துகாஜா தொகுதி காங்கிரஸ் தலைவர் எஸ். மூக்கன் கொண்டுச் சென்றதன் மூலம் இந்த விவகாரம் மாநில மந்திரி புசார் டத்தோஸ்ரீ சராணி முகமட்டின் கவனத்திற்கு கொண்டுச் செல்லப்பட்டது என்று கமலநாதன் தெரிவித்தார்.

அந்த ஆண்டு ( 2021) இல் தீபாவளி தினத்தன்று தமது இல்லத்திற்கு வருகை அளித்த டத்தோஸ்ரீ சராணி தனது நிலமையை கேட்டறிந்து புதிய வீட்டு கட்டிக்கொள்ள நிலம் வழங்குவதாக உறுதி அளித்தார். அதன் படி பத்துகாஜாவில் உள்ள பெம்பான் நிலத்திட்டத்தில் புதிய வீட்டைக் கட்டிக்கொள்ள நில உறுதி கடிதம் மாநில அரசாங்கம் வழங்கியதாக கூறினார். அதற்கான பிரிமியம் தொகையை பேரா மாநில ம.இ.கா. வழங்கும் என்தோடு அந்த நிலத்தில் வீட்டைக் கட்டிக் கொடுக்க ம.இ.கா உரிய நடவடிக்கையை மேற்கொள்ளும் என்று பேரா மாநில ம.இ.கா. தலைவர்

டத்தோ வ. இளங்கோ உறுதி அளித்தார்.

 Tags
got a

grant

Kamalanathan

land


கட்டாய மரண  தண்டனைக்கான மாற்று தண்டனையை   அரசாங்கம்  பரிசீலிக்கிறது –  ராம் கர்பால்

புத்ரா ஜெயா, ஜன 11 – கட்டாய மரண தண்டனைக்கு பதிராக மாற்று தண்டனையை அமல்படுத்துவதற்கான ஆலோசகனை மற்றும் கருத்துக்களை அரசாங்கம் பரிசீலிக்கிறது. முன்னாள் தலைமை நீதிபதி Tun Richard Malanjum தலைமையிலான சிறப்புக் குழு தெரிவித்த பரிந்துரைகளும் இவற்றில் அடங்கும் என பிரதமர்துறையின் சட்டம் மற்றும் அமைப்புகள் சீரமைப்புக்கான துணையமைச்சர் ராம் கர்பால் சிங் தெரிவித்தார். அந்த சிறப்புக் குழு சிவில் அமைப்புகள் மற்றும் அரசு சார்பற்ற இயங்களுடன் கலந்துரையாடல் நடத்தி ஆலோசனைகளை பெற்றதையும் அவர் சுட்டிக்காட்டினார். எதிர்வரும் நாடாளுமன்ற கூட்டத்தில் இது தொடர்பான திருத்தங்கள் சமர்ப்பிக்கப்படும் என ராம் கர்பால் சிங் கூறினார்.

 Tags
death

Govt

mandatory

Penalty

Ramkarpal

reviewing

sentences

substitute


பாகிஸ்தானில்     குண்டு வெடிப்பு       25பேர் மரணம்        100க்கும் மேற்பட்டோர்      காயம்

இஸ்லாமபாத், ஜன 30 – பாகிஸ்தானில் பெஷாவாரில் பள்ளிவாசலுக்குள் குண்டு ஒன்று வெடித்ததில் 25பேர் மரணம் அடைந்தனர். அச்சம்பவத்தில் 100க்கும் மேற்பட்டோர் காயம் அடைந்ததோடு அவர்களில் பலர் கவலைக்கிடமாக இருப்பதால் மரண எண்ணிக்கை மேலும் அதிகரிக்கும் வாய்ப்பு இருப்பதாக உள்ளூர் போலீஸ் அதிகாரி ஒருவர் தெரிவித்தார். தற்கொலைப் படையைச் சேர்ந்த ஆடவன் ஒருவன் இந்த குண்டுவெடிப்பு தாக்குதலை நடத்தியுள்ளான். இந்த குண்டு வெடிப்பு வலுவாக இருந்ததால் அந்த பள்ளிவாசலின் கூரை இடிந்ததால் அதில் பலர் சிக்கிக்கொண்டதாகவும் உள்ளூர் போலீஸ் அதிகாரி ஒருவர் தெரிவித்தார்.

 Tags
90 injured

a mosque in peshawar; 17 people died

At least

Massive bomb blast inside


MySaveFood  உணவுத் திட்டம்  நாடு தழுவிய  நிலையில்  இரவு சந்தைகளில் விரிவுபடுத்தப்படும்

ஜாசின், ஏப் 13 – நோன்பு பெருநாள் கொண்டாட்டத்திற்கு பிறகு நாடு தழுவிய நிலையில் இரவு சந்தைகளில் MysaveFood எனப்படும் உணவு பாதுகாப்பு திட்டத்தை விரிவுபடுத்துவதற்கு உள்நாட்டு வாணிகம் மற்றும வாழ்க்கை செலவின அமைச்சு திட்டமிட்டுள்ளது. இந்த முயற்சிக்கு வர்த்தக சங்கங்கள் மற்றும் Gema Malaysia இளைஞர் இயக்கத்திடம் ஆக்கப்பூர்வமான வரவேற்பு கிடைத்துள்ளதாக துணையமைச்சர் Fauziah Salleh தெரிவித்தார். ரமடான் மாதத்தில் 19.84 டன் உணவுகள் விரயமாகுவதை உணவு பாதுகாப்பு திட்டத்தின் மூலம் தடுக்கப்பட்டுள்ளதாக அவர் கூறினார்.

 Tags
food plan nation position

in the night markets

MYSaveFood

will be expanded


பள்ளிக்கு மாணவரை ஹெலிகாப்டர் ஏற்றி சென்றதா? போலீஸ் விசாரணை

ஷா ஆலாம் ; ஜூன் 13 – முன்னதாக ஷா ஆலம் குடியிருப்பு பகுதி ஒன்றில் திறந்தவெளியில் ஹெலிகாப்டர் ஒன்று பள்ளி மாணவர் ஒருவரை ஏற்றி செல்ல தரையிறங்கியதின் தொடர்பில் இந்த விவகாரம் சிவில் விமான போக்குவரத்து துறையின் கவனத்திற்கு கொண்டு செல்லப்பட்டுள்ளது.

மேலும் கடந்த ஏப்ரல் மாதம், அப்பகுதியில் தரையிறக்கப்பட்டதாக நம்பப்படும் அவ்விமானத்தின் நடத்துனர் முறையான அனுமதி பெற்றுள்ளாரா, என விசாரணை செய்ய

போலீஸ் இவ்விவகாரத்தை சிவில் விமான போக்குவரத்து துறையிடம் வினைவியுள்ளது.

அப்பகுதியில் அந்த ஹெலிகாப்டர் மாணவரை இறக்கிவிட்டு அங்கிருந்து சென்றதை காணொளி மற்றும் புகைப்படமாகவும் வெளிவந்துள்ளது.

 Tags
budak

Dakwaan helikopter

dapat perhatian

hantar

ke sekolah

polis


மூன்று வயது மகளை கற்பழித்து, பாலியல் பலாத்காரம் செய்த இந்திய நாட்டு ஆடவன் மீது குற்றச்சாட்டு

ஜொகூர், தம்போயிலுள்ள, வீடொன்றில், தமது சொந்த மகளை கற்பழித்த இந்திய நாட்டு ஆடவனுக்கு எதிராக, ஜொகூர் பாரு செஷன்ஸ் நீதிமன்றத்தில் குற்றம்சாட்டப்பட்டது. எனினும், தமக்கு எதிரான குற்றங்களை மறுத்து அந்த 45 வயது ஆடவன் விசாரணை கோரினான்.

ஐந்து பிள்ளைகளுக்கு தந்தையான அவ்வாடவன், மூன்று வயது 11 மாதங்களே ஆன தனது கடைசி மகளை கற்பழித்தாக முதல் குற்றச்சாட்டை எதிர்நோக்கியுள்ளான். அக்குற்றம் நிரூபிக்கப்பட்டால், 30 ஆண்டுகளுக்கு மேல்போகாத சிறைத் தண்டனையும், பத்து பிரம்படிகளும் விதிக்கப்படலாம்.

அதே சமயம், இயற்கைக்கு புறப்பாக பாலியல் பலாத்காரம் புரிந்ததாக இரண்டாவது குற்றச்சாட்டையும் அவன் எதிர்நோக்கியுள்ளான். அக்குற்றம் நிரூபிக்கப்பட்டால், 20 ஆண்டுகளுக்கு மேற்போகாத சிறைத் தண்டனையும், பிரம்படிகளும் விதிக்கப்படலாம்.

கடந்த மாதம் 13-ஆம் தேதி, மலேசிய பெண்ணான அவ்வாடவனின் மனைவி சிங்கப்பூருக்கு வேலைக்கு சென்றிருந்த சமயத்தில், வீட்டின் குளியல் அறையில் அவன் அக்குற்றங்களை புரிந்ததாக நீதிமன்றத்தில் தெரிவிக்கப்பட்டது.

அதனை தொடர்ந்து, அவ்வாடவனின் மனைவியிடமிருந்து பெறப்பட்ட புகாரை அடுத்து, கடந்த மாதம் 28-ஆம் தேதி அவன் கைதானான்.

 Tags
3-year-old child

accused

man

molesting

rape


5 வாகனங்கள்   சம்பந்தப்பட்ட  விபத்தில்  கணவன் – மனைவி மரணம்  சிறுவன்  காயம்

சித்தியு, மார்ச் 26- திரெங்கானு Setiu வில் ஒரு லோரியும் நான்கு கார்களும் சம்பந்தப்பட்ட விபத்தில் கணவன் மனைவி இறந்த வேளையில் அவர்களது 13 மகன் காயம் அடைந்தான். Sungai Tong, 46 ஆவது கிலோமீட்டரில் உள்ள Kampung Tong கில் அந்த விபத்து நிகழ்ந்ததாக Setiu மாவட்ட போலீஸ் தலைவர் துணை superintendan Afandi Hussein தெரிவித்தார். Proton Exora காரில் பயணம் செய்த தம்பதியர் விபத்து நிகழ்ந்த இடத்திலேயே இறந்தவேளையில் அவர்களது மகன் முகத்தில் காயம் அடைந்தான்.

 Tags
accident

child serious

death

five vehicles

husband wife


போலீஸை ஏமாற்ற நினைத்த வாகன ஓட்டி தன் வலையில் தாமாகவே சிக்கினார்

கோலாலம்பூர், அக் 16 – போக்குவரத்து நெரிசலில் சிக்கிக்கொள்வதை யாரும் விரும்புவதில்லை. சிலர் எளிதாகவே சட்டவிரோத வழிகளில் போக்குவரத்து விதிகளை மீறும்போது அதற்காக அவர்கள் அதிக விலை கொடுக்கும் சிக்கலில் மாட்டிக் கொள்கின்றனர். கடந்த வெள்ளிக்கிழமை பேஸ்புக்கில் பகிரப்பட்ட 28 வினாடிகள் கொண்ட வீடியோவில், சைரன் இயக்கப்பட்ட ஒரு போலீஸ் கார் மற்றும் பின்னால் பல பயணிகளை ஏற்றிச் செல்லும் கருப்பு டிரக் அடங்கிய வாகனத் தொகுதி காட்டப்பட்டது. பொதுவாகவே சைரன் செலுத்திக் கொண்டு போலீஸ் கார் சென்றால் அதற்கு மற்ற கார்கள் வழிவிட்டு ஒதுங்க வேண்டும். என்பது வழக்கமாக நடைமுறையாகும் .

ஆனால் சம்பவத்தன்று ஒரு போலீஸ் கார் மற்றும் பல பயணிகளை ஏற்றிச் செல்லும் போலீஸ் வாகனம் அவசரமாக சென்று கொண்டிருந்தன. இந்த வாய்பை பயன்படுத்திக் கொண்ட ஒரு இருண்ட நிற மஸ்டா வாகனம் தொடரணியை நெருக்கமாகப் பின்தொடர்ந்து காணப்படுவதோடு சுமூகமான போக்குவரத்தைப் பயன்படுத்திக் கொள்வதற்காகவும், அவர் கான்வாயின் ஒரு பகுதியாக இருப்பதாகக் காட்டிக் கொள்வதற்காகவும் அபாய விளக்குகளை இயக்கியிருந்தார். இருப்பினும், லாரி மற்றும் போலீஸ் கார் இரண்டும் நிறுத்தப்பட்டதால், நடுப் பாதையில் போக்குவரத்து ஸ்தம்பித்தது. உடனடியாக, போலீஸ் காரின் கதவு திறக்கப்பட்டது அதிலிருந்து ஒரு அதிகாரி இறங்கி வாகனத்திலிருந்து குதித்து காரை நோக்கி ஓடுவதைக் காணலாம். காருக்குத் திரும்புவதற்கு முன் காரின் நம்பர் பிளேட்டைப் படம்பிடிப்பதற்காக அவர் வாகனத்தில் இருந்து இறங்கியது பின்னர் தெரியவந்தது.

 Tags
Gets Kantoi-ed

Has Number Plate

M’sian Driver

Tailgates Police Vehicle

taken


குடிநுழைவு அதிகாரிகள் அதிரடி  நடவடிக்கை  23 சட்டவிரோத  குடியேறிகள்  கைது

மலாக்கா, அக் 3 – மலாக்கா சென்டரல் பஸ் முனையத்தில் அங்காடிக் கடைகளை நடத்திவந்த வெளிநாடடு குடியேறிகள் கைது செய்யப்பட்டனர், அவர்களுக்கு எதிரான நடவடிக்கையை தீவிரப்படுத்தும்படி இதற்கு முன் மலாக்கா ஆட்சிக்குழு கோரிக்கை விடுத்திருந்தது. மலாக்கா சென்டரில் பஸ் முனையத்தில் சாலையோரம் அங்காடிக் கடைகளை நடத்திவரும் வெளிநாட்டு சட்டவிரோத குடியேறிகளால் உள்ளூர் மக்கள் அதிருப்தியடைந்திருப்பதாக மலாக்கா மகளிர், குடும்ப மேம்பாடு மற்றும் சமூக நல குழுவுக்கு தலைமையேற்றுள்ள ஆட்சிக் குழு உறுப்பினர் டத்தோ Kalsom Noordin தெரிவித்தார்.

குடிநுழைவுத் துறை மேகொண்ட நடவடிக்கையில் ஆவணங்கள் இல்லாத 23 பேர் கைது செய்யப்பட்டனர். மலாக்கா பஸ் முனையம் மற்றும் அதனை சுற்றியுள்ள பகுதிகளில் எப்போதுமம் அதிக அளவில் வெளிநாட்டு குடியேறிகளின் நடமாட்டமாக இருபபதால் அப்பகுதியை லிட்டல் டாக்கா வட்டாரம் என உள்நாட்டினர் வருணிக்கின்றனர். இந்த நடவடிக்கையின்போது சிலர் தப்பியேட முயன்றபோதிலும் அவர்கள் கைது செய்யப்பட்டதாக மலாக்கா குடிநுழைவுத்துறையின் இயக்குனர் Anirwan Fauzee Mohd Aini தெரிவித்தார்.

 Tags
23 undocumented migrants detained


மாற்று  திறனாளிகளுக்கு  ஆதரவாக  அனைத்து  செனட்டர்களும்  ஒரு காலில்  ஒரு நிமிடம்  நின்றனர்

கோலாலம்பூர், ஏப் 3 – இன்றைய மேலவை கூட்டத்தில் செனட்டர் Isaiah Jacob – ப்பிற்கு ஆதரவு தெரிவிக்கும் வகையில் அனைத்து செனட்டர்களும் ஒரு காலில் ஒரு நிமிடம் நின்று தங்களது நெகிழ்ச்சியை புலப்படுத்தினர். அதற்கு முன்னதாக மாற்று திறனாளிகளுக்கான சமூக நல விவகாரம் குறித்து 2023 வரவு செலவு திட்டம் மீதான விநியோகம் தொடர்பான தமது விவாதத்தை நிறைவு செய்த Isaiah Jacob மாற்று திறனாளிகள் என குறிப்பிடாமல் சிறப்பு பிரிவினருக்காக ஒரு குழு அமைக்கப்பட்டு பிரதமர் துறையின் கீழ் அது செயல்பட வேண்டும் என வலியுறுத்தினார்.

ஒரு காலை மட்டுமே கொண்டுள்ள தம்முடன் சேர்ந்து அனைத்து மேலவை உறுப்பினர்களும் ஒரு நிமிடம், ஒரு காலுடன் நிற்கும்படி அவர் கேட்டுக்கொண்டார். நான் எனது விவாதத்தின்போது ஒரு காலில் 14 நிமிடம் 15 வினாடிகளில் நின்று கொண்டிருந்தேன். ஒரு கால்தான். ஆனால் நாங்கள் வலுவுடன் இருக்கிறோம். எனவே மேலவை தலைவர் உட்பட அனைவரும் ஒரு காலில் நிற்கும்படி தாழ்மையோடு அவர் கேட்டுக்கொண்டார். இதனைத் தொடர்ந்து மேலவை துணைத்தலைவர் Mohamad Ali உட்பட அனைவரும் ஒரு காலில் நின்றவாறு நின்று Isaiah – வுக்கு ஆதரவு தெரிவித்தனர்.

 Tags
All Senators

for 1 minute

in support

of the disabled

on one foot

stand


பிதரமராக   இருந்த காலத்தில் பல்லின நாடாக  மலேசியாவை   டாக்டர் மகாதீர்  அங்கீகரித்துள்ளார் – ராம் கார்ப்பால்

கோலாலம்பூர், ஜூலை 5 – பல்லின நாடாக மலேசியாவை ஊக்குவிப்பது அரசியலமைப்பு சட்டத்திற்கு எதிரானது என டாக்டர் மகாதீர் கூறியிருப்பது சட்ட ரீதியில் அடிப்படையற்ற ஒன்றாக இருப்பதாக சட்ட மற்றும் அமைப்புகள் சீரமைக்கான பிரதமர் துறையின் துணையமைச்சர் ராம்கர்ப்பால் சிங் தெரிவித்தார். 23 ஆண்டு காலம் நாட்டின் பிரதமராக இருந்த காலத்தில் மலேசியாவை பல்லின மக்களை கொண்ட நாடாக மகாதீர் அங்கீகரித்துள்ளார். இருபது ஆண்டுகளுக்கும் மேலாக பிரதமராக இருந்தபோது சட்டத்துறை தலைவரிடம் இதுகுறித்து ஆலோசனை அவர் பெற்றிருப்பார் என்பதோடு இந்த விவகாரத்தில் சட்ட நிலையையும் அறிந்திருப்பார் என ராம்கர்ப்பால் நம்பிக்கைத் தெரிவித்தார்.

அரசியலமைப்பு சட்டத்தில் பல்லின மக்கள் என்ற அம்சம் இடம்பெறவில்லையென மகாதீர் கூறுவது அடிப்படையற்ற பொய் என்பதை அவர் நிச்சயம் அறிந்திருப்பார் என்றும் ராம் கர்ப்பால் சுட்டிக்காட்டினார். கூட்டரசு அரசியலமைப்பு சட்டத்தின் அடிப்படை கட்டமைப்பாக விளங்கும் 3அவது பிரிவை நாடாளுமன்றம் திருத்தம் செய்ய முடியாது என்பதையும் அவர் தெரிவித்தார்.

 Tags
Dr M

during his premiership

M'sia as a multiracial country

recognise

says Ramkarpal


Michelle Yeoh-விற்கு தொடரும் அங்கீகாரம் ; Cannes திரைப்பட விழாவில் சிறப்பு விருதைப் பெற்றார்

ஆஸ்கார் நாயகி டான் ஸ்ரீ மிச்செல் யோஹ் தொடர்ந்து அங்கீகாரம் பெற்று வருகிறார்.

இம்முறை, கேன்ஸ் (Cennes) திரைப்பட விழாவில், கெரிங்ஸ் வுமன் இன் மோஷன் (Kering’s Women in Motion) விருது வழங்கி அவர் சிறப்பிக்கப்பட்டார்.

இவ்வாண்டு கோல்டன் குளோப் மற்றும் SAG விருதுகளையும் வென்ற யோ, Cennes திரைப்பட விழாவில் விருதை பெற்ற போது, அங்கு கூடி இருந்த பிரபல நட்சத்திரங்கள் பலத்த கரவோசையை எழுப்பினர்.

“பெண்களுக்கு தடை என எதுவும் கிடையாது. எங்களின் கற்பனைக்கு கடிவாளம் இட முடியாது. எங்கள் சக்தியை முடக்க முடியாது. நாங்கள் தடைகளை உடைக்க பிறந்தவர்கள்” என விருதை பெற்றுக் கொண்ட பின் உரையாற்றிய யோ பெருமிதமாக குறிப்பிட்டார்.

 Tags
award at Cannes

Michelle Yeoh

receives a special

receives recognition


அமெரிக்காவில்  3 மில்லியன்  கார்களை Hyundai, Kia  நிறுவனங்கள் திரும்ப  பெறவிருக்கின்றன

வாஷிங்டன், செப் 28 – தென் கொரிய கார் தயாரிப்பு நிறுவனங்களான ஹூண்டாய் மற்றும் கியா அமெரிக்காவில் திடீரென தீப்பிடிக்கும் அபாயம் காரணமாக 3.3 மில்லியன் வாகனங்களை திரும்பப் பெறுவதாக கட்டுப்பாட்டாளர்கள் அறிவித்தனர். பிரேக் திரவத்தை கசியவிடக்கூடிய வாகனங்களின் ஏபிஎஸ் பிரச்சனையால் அந்த கார்கள் தற்போது பிரச்னைக்கு உள்ளாகியிருப்பதாக தெரிவிக்கப்பட்டுள்ளது. திரும்ப அழைக்கப்பட்ட வாகனங்கள் பழுதுபார்க்கும் வரை,வீடுகள் மற்றும் பிற கட்டமைப்புகளுக்கு வெளியே அவற்றை நிறுத்துவதற்கு பாதுகாபபான இடங்களாக இருக்கும் என தேசிய நெடுஞ்சாலை போக்குவரத்து பாதுகாப்பு நிர்வாகம் வெளியிட்ட அறிக்கையில் தெரிவித்துள்ளது. வாகனம் நிறுத்தப்பட்டாலும் அணைக்கப்பட்டாலும் அல்லது வாகனம் ஓட்டும்போது தீ ஏற்படலாம் என எச்சரிக்கைப்பட்டுள்ளது.

 Tags
Hyundai

in US over fire risk

Kia recall 3 million cars


மரத்திலிருந்து சிறுமியின் அழுகுரலா? அதிசயத்தைக் காண குவியும் மக்கள்

சுரபயா , ஜூன் 7 – இந்தோனேசியா , கிழக்கு ஜாவாவில் ஜெம்பெர் (Jember), எனப்படும் கிராமத்தில் உள்ள ஒரு மரத்திலிருந்து சிறுமியின் அழுகுரல் வந்ததை தொடர்ந்து அவட்டாரத்தில் வசிக்கும் மக்கள் பேரதிர்ச்சிக்கு உள்ளாகியுள்ளனர்.

11 வருட அகாசியா வகை மரமான அம்மரத்திலிருந்து சிறுமியின் அழுகுரல் கேட்பதாக தனது பேரக்குழந்தை கூறியபோது முதலில் நம்மாத மரத்தில் உரிமையாளர் Abdul Aziz, பின்னர் தாமாகவே சென்று பரிசோதித்துள்ளார்.

அம்மரத்திலிருந்து உண்மையிலேயே சிறுமியின் அழுகுரல் போன்ற சத்தம் கேட்பதை தொடர்ந்து Abdul Aziz அதிர்ந்துள்ளார்.

இந்த தகவல் காட்டு தீ போல் பரவியதை அடுத்து அஜீரண வட்டாரம் மட்டுமின்றி வெளி மாநில மக்களும் அந்த அதிசயத்தை காண அங்கு குவிந்து வருகின்றனர்.

அதே சமயத்தில் இது ஒரு அமானுசிய செயல் என கூறியும் சிலர் ஆராய்ச்சிகளை நடத்தி வருகின்றனர்.

இந்நிலையில், அழுத்தம் அதிகமாக இருப்பின், மரத்திலிருந்து இதுபோன்ற சத்தம் வருவது இயற்கை என கூறியுள்ளார் பல்கலைக்கழக விரிவுரையாளர் ஒருவர்.

 Tags
Bring out

crying

the sound of a child


Felda கடன் தள்ளுபடி ; அன்வாருக்கு எதிராக அவதூறு வழக்கு தொடுக்கிறார் முஹிடின்

கோலாலம்பூர், ஜூலை 21 – பெல்டா மறுகுடியேற்றக்காரர்களின் கடன் தள்ளுபடி விவகாரம் தொடர்பில், டத்தோ ஸ்ரீ அன்வார் இப்ராஹிமுக்கு எதிராக அவதூறு வழக்கு தொடுக்கப்போவதாக பெரிகாத்தான் நேஷனல் தலைவர் டான் ஸ்ரீ முஹிடின் யாசின் கூறியுள்ளார்.

அன்வார் 24 மணி நேர கால அவகாசத்திற்குள், தம்மிடம் வெளிப்படையாக, நிபந்தனையற்ற மன்னிப்பை கேட்க தவறிவிட்டதை, முஹிடின் சுட்டிக் காட்டினார்.

அதனால், அவருக்கு எதிராக அவதூறு வழக்கை பதிவுச் செய்யுமாறு தமது வழக்கறிஞர்கள் பணிக்கப்பட்டுள்ளதாக முஹிடின் சொன்னார்.

முன்னதாக, அன்வார் வெளியிட்ட “ஆதாரம்”, பெல்டா மறுகுடியேற்றக்காரர்களுக்கான கடன் தள்ளுபடி ஒப்பந்தம் அல்ல. மாறாக, அது அரசாங்கத்தின் ஆதரவை பெற்ற சுகோக் ஒப்பந்தம் என்பதையும் முஹிடின் மீண்டும் வலியுறுத்தினார்.

அதன் வாயிலாக, பெல்டா கடன் தள்ளுபடி தொடர்பில் அன்வார் பொய் சொல்கிறார் என்பது தெளிவாக தெரிகிறது என்றாரவர்.

முன்னதாக, பெல்டா கடன் தள்ளுபடி விவகாரம் தொடர்பில், 24 மணி நேரத்தில் அன்வார் தம்மிடம் மன்னிப்புக் கேட்க வேண்டுமென முஹிடின் கோரியிருந்தார்.

எனினும், அதனை நிராகரித்த பிரதமர், அவ்விவகாரம் தொடர்பான ஆவணங்களை வெளியிட்டிருந்த போதிலும், சுகோக் பங்கு பத்திரம் தொடர்பான ஆவணங்களை காட்டி அன்வார் பெய் சொல்வதாக முஹிடின் குற்றம்சாட்டியுள்ளார்.

 Tags
against Anwar over Felda debt waiver

Muhyiddin to file defamation suit


இபிஎப் சந்தாதாரர்கள்  ஏப்ரல் 7 தொடங்கி  வங்கி கடனுக்கு விண்ணப்பிக்கலாம்

கோலாலம்பூர், ஏப் 3 – இபிஎப் ( EPF ) ஊழியர் சேம நிதியை உத்தரவாதமாக வைத்து சந்தாதாரர்கள் , ஏப்ரல் 7-ஆம் தேதி தொடங்கி வங்கியிலிருந்து கடன் பெற விண்ணப்பிக்கலாம்.

இரண்டாம் கணக்கில் குறைந்தபட்சம் 3,000 ரிங்கிட் சேமிப்பு பணத்தை வைத்திருக்கும் 40-லிருந்து 50 வயதுடைய சந்தாதாரர்கள் அந்த விண்ணப்பத்தை செய்ய முடியுமென EPF தெரிவித்தது.

இரண்டாம் கணக்கில் உள்ள தொகையைப் பொருத்து 50,000 ரிங்கிட் வரை சந்தாதாரர் வங்கியிலிருந்து தனிநபர் கடனைப் பெற முடியும்.

தற்போதைக்கு BSN- Bank Simpanan Nasional வங்கியும், MBSB வங்கியும் , 4 விழுக்காட்டிலிருந்து 5 விழுக்காடு வரையிலான குறைந்த வட்டியில் இந்த கடன் வசதியை வழங்கவிருக்கிறது.

இதனிடையே, 40 வயதுக்கு கீழ்பட்ட சந்தாதாரர்கள் வங்கியிலிருந்து கடன் பெறும் இரண்டாம் கட்ட வசதி குறித்து, விரைவில் அறிவிக்கப்படுமென EPF தெரிவித்துள்ளது.

 Tags
bank from April 7

can borrow

EPF contributors

from the


உலக ஓட்டப்பந்தய போட்டியில்  இந்திய  ஓட்டப்பந்த வீர்கள்  400 மீட்டர் தடை ஓட்டத்தில்  இறுதிச் சுற்றுக்கு தேர்வு பெற்று  சாதனை  படைத்தனர்

புதுடில்லி, ஆக 28 – Buharest ட்டில் நடைபெற்றுவரும் உலக ஓட்டப்பந்தய போட்டியில் 400 மீட்டர் அஞ்சல் ஓட்டத்திற்கான அரையிறுதிச் சுற்றில் அமெரிக்க ஓட்டப்பந்த வீரர்களுக்கு அடுத்து இரண்டாவது இடத்தைப் பெற்று இறுதிச் சுற்றுக்கு தேர்வு பெற்று இந்திய ஓட்டப்பந்தய வீரர்கள் சாதனை படைத்தனர். இந்திய ஓட்டப்பந்தய வீரர்கள் 400 மீட்டர் தடை ஓட்டத்தில் ஜப்பானிய அஞ்சல் ஓட்டக் குழுவினர் ஏற்படுத்திய ஏற்படுத்திய ஆசிய சாதனையை முறியடித்து புதிய ஆசிய சாதனையை ஏற்படுத்தினர். நால்வர் கலந்துகொள்ளும் 400 மீட்டர் அஞ்சல் ஓட்டத்தை Muhamad Asas Yahiya, Amoj Jacob, Muhamad Ajmal Variyathodi , Rajesh Ramesh ஆகியோர் 2 நிமிடம் 59.05 வினாடியில் அரையிறுதி சுற்றில் ஓடி முடித்து புதிய ஆசிய சாதனையை ஏற்படுத்தினர்.. அவர்கள் அரையிறுதிச் சுற்றில் அமெரிக்கா மற்றும் Jamica வுக்கு கடும் போட்டியை கொடுத்தனர்.

நான்காவது ஓட்டக்காரராக ஓடிய ரமேஸ் அமெரிக்காவின் Justin Robibnsoid முந்திச் சென்று பரபரப்பை ஏற்படுத்தினார்.

இதனிடையே நேற்று நடைபெற்ற 400 மீட்டர் அஞ்சல் ஓட்டத்திற்கான இறுதிப்போட்டியில் இந்திய ஆடவர் குழு 5 ஆவது இடத்தை பிடித்தனர். அவர்கள் 400 மீட்டர் அஞ்சல் ஓட்டத்தை 2 நிமிடம் 59.92 வினாடியில் ஓடி முடித்தனர். எனினும் இப்போட்டியை மூன்று நிமிடத்திற்குள் இந்திய அஞ்சல் ஓட்டக்காரர்கள் முடிந்தது நல்லதொரு முன்னேற்றமாக கருதப்படுகிறது. 400 மீட்டர் அஞ்சல் ஓட்டடத்தின் இறுதி போட்டியில் அமெரிக்க ஓட்டக்காரர்கள் முதல் இடத்தைப் பெற்றனர்.

 Tags
fifth after clocking another sub-3minute race

India’s relay heroes finish


வீடு திடீரென வெடித்து சிதறும் திகிலூட்டும் காணொளி பதிவு ; தந்தை மகன் உட்பட ஐவர் பலி

பென்சில்வேனியா, ஆகஸ்ட்டு 15 – அமெரிக்காவில், வீடு ஒன்று திடீரென வெடித்து சிதறும் திகிலூட்டும் காணொளி பதிவுச் செய்யப்பட்டுள்ளது.

வெடிப்பின் போது அந்த வீட்டிற்கு அருகே நடந்து சென்றுக் கொண்டிருந்த 38 வயது தந்தை, 12 வயது மகன் உட்பட ஐவர் பலியான வேளை ; படுகாயமடைந்த ஆறாவது நபர் மருத்துவமனையில் அனுமதிக்கப்பட்டுள்ளார்.

வெடித்த வீட்டிலிருந்து சற்று தள்ளி இருக்கும் மற்றொரு வீட்டில் பொருத்தப்பட்டிருந்த CCTV இரகசிய கண்காணிப்பு காமிராவில் அந்த வெடிப்பு பதிவுச் செய்யப்பட்டுள்ளது.

எனினும், வெடிப்பு ஏற்பட்டதற்கான காரணம் இன்னும் தெரியவில்லை.

வெடிப்புக்குள்ளான வீட்டிற்கு அருகிலிருக்கும் இதர இரு வீடுகளும் சேதமடைந்ததாக கூறப்படுகிறது.

 Tags
and son

Horrifying video captures

house exploding in Pennsylvania

including father

killing five people


கிள்ளான் பள்ளத்தாக்கில், மாணவர்கள் கடத்தப்பட்டதாக கூறி மோசடி ; இதுவரை நான்கு புகார்களை பெற்றுள்ளது போலீஸ்

கிள்ளான் பள்ளத்தாக்கில், இம்மாதம் 13-ஆம் தேதியிலிருந்து 15-ஆம் தேதி வரையில், மாணவர்கள் கடத்தப்பட்டதாக கூறி பெற்றோர்களிடம் பணம் பறிக்கும் மோசடி தொடர்பில், போலீஸ் நான்கு புகார்களை பெற்றுள்ளது.

அந்த மோசடி தொடர்பில், வாட்ஸ்அப்பில் குறுஞ்செய்தி ஒன்று வைரலாகியுள்ளதையும், பிரிக்பீல்ட்ஸ் போலீஸ் தலைவர் அசிஸ்டன் கமிஸ்னர் அமிஹிசாம் அப்துல் ஷூகோர் உறுதிப்படுத்தினார்.

பள்ளிக்கு சென்ற தமது பிள்ளை கடத்தப்பட்டு விட்டதாக கூறி உள்நாட்டு பெண் ஒருவருக்கு தொலைப்பேசி அழைப்பு விடுக்கப்பட்டுள்ளது. பிள்ளையை பாதுகாப்பாக திரும்ப பெற வேண்டுமானால் பிணைப்பணம் கொடுக்க வேண்டுமென அந்த அழைப்பு வாயிலாக அடையாளம் தெரியாத ஆடவன் ஒருவன் மிரட்டியுள்ளான்.

எனினும், உடனடியாக தமது பிள்ளை பாதுகாப்பாக இருப்பதை உறுதிச் செய்துக் கொண்ட அப்பெண், அவ்வாடவனின் தொலைப்பேசி தொடர்பை துண்டித்து விட்டது தொடக்க கட்ட விசாரணையில் தெரிய வந்ததாக அமிஹிசாம் சொன்னார்.

அதனால், அதுபோன்ற மோசடி அழைப்புகள் கிடைத்தால், பதற்றம் அடையாமல், தங்கள் பிள்ளைகளின் பாதுகாப்பை முதலில் உறுதிச் செய்துக் கொள்ளுமாறும், அதன் பின்னர் உடனடியாக போலீஸ் புகார் செய்யுமாறும் பொதுமக்கள் கேட்டுக் கொள்ளப்படுகின்றனர்.

 Tags
4 reports

klang

police

students


கெடாவில்  நான்கு இலக்க   பிளேக் மார்க்கேட்  அதிகரிக்கும்

நான்கு இலக்க எண் லாட்டரி டிக்கெட்டுக்கான லைசென்ஸ்களை புதுப்பிப்பதில்லை என்ற முடிவில் கெடா அரசாங்கம் உறுதியாக இருக்குமானால் அந்த மாநிலத்தில் பிளேக் மார்க்கெட் எனப்படும் கருப்புச் சந்தையில் நான்கு இலக்க எண் டிக்கெட் விற்பனை அதிகரிக்கும் என குற்றவியல் நிபுணர் டத்தோ டாக்டர் பி.சுந்தரமூத்தி தெரிவித்திருக்கிறார். பிளேக் மார்க்கெட்டில் நான்கு இலக்க எண் எழுதுவோருக்கு கூடுதல் ரொக்கத் தொகை வழங்கப்படுவதால் ஏற்கனவே அதிகமானோர் பிளேக் மார்க்கெட்டில் நான்கு இலக்க எண் டிக்கெட் எழுதுகின்றனர்.

பிளேக் மார்க்கெட்டில் நான்கு இலக்கம் எண்களை எழுதுவோர் உயர் தொழிற்நுட்பத்தோடு செயல்பட்டு வருகின்றனர். மேலும் கள்ளச் சந்தையில் செயல்படும் நான்கு இலக்க விற்பனையை தடுப்பது அவ்வளவு எளிதான காரியம் அல்ல. கை தொலைபேசி, சமூக வலைத்தளங்கள் மூலம் அதற்கான விற்பனை மிகவும் விரைவாகவும் திட்டமிட்ட வகையில் நடைபெறுகிறது. மொத்தத்தில் சட்டப்பூர்வமான நான்கு இலக்க எண் மூலம் கிடைக்கப்பெறும் வரி வருமானத்தை கெடா இழக்கவிருப்பதாக மலேசிய அறிவியல் பல்கலைக்கழகத்தைச் சேர்ந்த சுந்தரமூர்த்தி தெரிவித்தார்.

 Tags
Black Market

Decides

flourish

kedah

licences

not

renew